title: Neuvoston päätös (EU) 2016/1859, annettu 13 päivänä lokakuuta 2016, kasvua ja työllisyyttä käsittelevästä sosiaalialan kolmikantahuippukokouksesta ja päätöksen 2003/174/EY kumoamisesta

text:
               20.10.2016

               FI

               Euroopan unionin virallinen lehti

               L 284/27

         NEUVOSTON PÄÄTÖS (EU) 2016/1859,
   annettu 13 päivänä lokakuuta 2016,
   kasvua ja työllisyyttä käsittelevästä sosiaalialan kolmikantahuippukokouksesta ja päätöksen 2003/174/EY kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 352 artiklan,
   ottaa huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottaa huomioon Euroopan parlamentin hyväksynnän,
   noudattaa erityistä lainsäätämisjärjestystä,
   sekä katsoo seuraavaa:

               (1)

               Euroopan unionista tehdyn sopimuksen 3 artiklan 3 kohdassa määrätään, että yhtenä unionin tavoitteista on toimillaan edistää täystyöllisyyttä ja sosiaalista edistystä tavoittelevan erittäin kilpailukykyisen sosiaalisen markkinatalouden toteutumista.

               (2)

               Euroopan unionin toiminnasta tehdyn sopimuksen 9 artiklan mukaisesti unioni ottaa politiikkansa ja toimintansa määrittelyssä ja toteuttamisessa huomioon niihin liittyvät sosiaaliset näkökohdat ja erityisesti korkean työllisyystason edistämiseen, riittävän sosiaalisen suojelun takaamiseen, sosiaalisen syrjäytymisen torjumiseen sekä korkeatasoiseen koulutukseen ja ihmisten terveyden korkeatasoiseen suojeluun liittyvät vaatimukset.

               (3)

               Euroopan unionin toiminnasta tehdyn sopimuksen 152 artiklan mukaisesti unioni tunnustaa unionin tason työmarkkinaosapuolten aseman ja edistää sitä sekä helpottaa työmarkkinaosapuolten välistä vuoropuhelua niiden itsenäisyyttä kunnioittaen. Neuvoston päätöksellä 2003/174/EY (1) perustettiin kasvua ja työllisyyttä käsittelevä sosiaalialan kolmikantahuippukokous, jäljempänä ’huippukokous’, edistämään korkean tason neuvotteluja Euroopan työmarkkinaosapuolten kanssa Lissabonissa 23 ja 24 päivänä maaliskuuta 2000 kokoontuneen Eurooppa-neuvoston vahvistamasta yleisestä strategiasta. Huippukokous tunnustetaan nykyään Euroopan unionin toiminnasta tehdyn sopimuksen 152 artiklassa erottamattomaksi osaksi unionin tasolla käytävää työmarkkinaosapuolten vuoropuhelua.

               (4)

               Unioni ja sen jäsenvaltiot ovat sitoutuneet tekemään yhteistyötä integroidun Eurooppa 2020 -strategian, jäljempänä ’Eurooppa 2020 -strategia’, puitteissa, jolla pyritään parantamaan unionin kasvu- ja työllisyyspotentiaalia vuosina 2010–2020. Eurooppa 2020 -strategialla pyritään lisäämään kansallisen ja unionin tason politiikan koordinointia. Lisäksi Unioni on tunnustanut tarpeen vahvistaa työmarkkinaosapuolten sitoutumista ja osallistumista Eurooppa 2020 -strategiaan, jotta ne voivat aktiivisesti toimia strategian tavoitteiden toteuttamisen hyväksi.

               (5)

               Euroopan parlamentin ja neuvoston asetuksessa (EU) N:o 1175/2011 (2) korostetaan, että työmarkkinaosapuolia kuullaan eurooppalaisen ohjausjakson puitteissa tarvittaessa pääasiallisista toimintapoliittisista kysymyksistä Euroopan unionin toiminnasta tehdyn sopimuksen määräysten sekä kansallisten lakisääteisten ja poliittisten järjestelyjen mukaisesti.

               (6)

               Eurooppa-neuvosto totesi 28 päivänä kesäkuuta 2013 antamissaan päätelmissä, että talous- ja rahaliiton sosiaalista ulottuvuutta olisi vahvistettava, ja korosti tässä yhteydessä työmarkkinaosapuolten ja sosiaalisen vuoropuhelun keskeistä roolia. Tämän vuoksi komissio ilmoitti talous- ja rahaliiton sosiaalisesta ulottuvuudesta 2 päivänä lokakuuta 2013 antamassaan tiedonannossa ”Talous- ja rahaliitolle vahvempi sosiaalinen ulottuvuus”, jossa käsiteltiin työmarkkinaosapuolten vuoropuhelun edistämistä kansallisella ja unionin tasolla, laativansa ehdotuksen päätöksen 2003/174/EY tarkistamiseksi sekä viittasi huippukokoukseen mahdollisuutena ottaa työmarkkinaosapuolet mukaan eurooppalaiseen ohjausjaksoon.

               (7)

               Siitä lähtien kun huippukokous perustettiin päätöksen 2003/174/EY nojalla, se on täyttänyt keskeisen tehtävänsä korkean tason neuvottelujen mahdollistajana. Se on vaikuttanut myönteisesti unionin tason työmarkkinaosapuolten vuoropuhelun kehittämiseen Lissabonin strategian yhteydessä vuosina 2000–2010 ja Eurooppa 2020 -strategian yhteydessä.

               (8)

               Työmarkkinaosapuolten osallistumisesta eurooppalaiseen ohjausjaksoon 24 päivänä lokakuuta 2013 antamassaan yhteisessä julkilausumassa, jonka Euroopan ammatillinen yhteisjärjestö EAY allekirjoitti työntekijöiden nimissä ja jonka Euroopan elinkeinoelämän yhteistyöjärjestö BUSINESSEUROPE, julkisten työnantajien ja julkisten yritysten eurooppalainen keskus CEEP ja käsiteollisuuden ja pienten ja keskisuurten yritysten eurooppalainen liitto UEAPME allekirjoittivat työnantajien nimissä, Euroopan työmarkkinaosapuolet vaativat johdonmukaista kuulemismenettelyä eurooppalaisen ohjausjakson yhteydessä ja vahvistivat kannattavansa kasvua ja työllisyyttä käsittelevää huippukokousta.

               (9)

               Huippukokouksen tehtäviä ja kokoonpanoa olisi mukautettava, jotta voidaan ottaa huomioon Lissabonin sopimuksesta johtuvat institutionaaliset muutokset, erityisesti Eurooppa-neuvoston puheenjohtajan tehtävän perustaminen Euroopan unionista tehdyn sopimuksen 15 artiklan mukaisesti.

               (10)

               Tämä päätös ei vaikuta kansallisten työmarkkinasuhdejärjestelmien organisointiin eikä toimintaan eikä sosiaaliseen vuoropuheluun.

               (11)

               Euroopan unionista tehdyssä sopimuksessa ei ole muita määräyksiä tämän päätöksen hyväksymiseksi tarvittavista valtuuksista kuin sen 352 artikla.

               (12)

               Päätös 2003/174/EY olisi sen vuoksi kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Tehtävä
   Kasvua ja työllisyyttä käsittelevän sosiaalialan kolmikantahuippukokouksen tehtävänä on varmistaa Euroopan unionin toiminnasta tehtyä sopimusta ja Euroopan unionista tehtyä sopimusta noudattaen sekä unionin toimielinten ja elinten toimivalta huomioon ottaen, että Eurooppa-neuvosto, neuvosto, komissio ja työmarkkinaosapuolet neuvottelevat keskenään jatkuvasti. Huippukokous tarjoaa Euroopan työmarkkinaosapuolille annetaan mahdollisuus osallistua työmarkkinaosapuolten vuoropuhelun yhteydessä unionin kasvu- ja työllisyysstrategian eri osa-alueisiin. Se edistää osaltaan niiden Eurooppa-neuvoston, neuvoston, komission ja työmarkkinaosapuolten toimien välistä synergiaa, joilla pyritään kohti kasvua, korkeaa työllisyyttä, riittävän sosiaalisen suojelun takaamista, sosiaalisen syrjäytymisen torjuntaa sekä korkeatasoista koulutusta ja ihmisten terveyden korkeatasoista suojelua. Huippukokous tukeutuu työskentelyssään neuvoston, komission ja työmarkkinaosapuolten valmistelutyöhön ja niiden eri neuvottelufoorumeilla talous-, sosiaali- ja työllisyyskysymyksistä käymiin keskusteluihin.
   2 artikla
   Osallistujat
   1.   Huippukokoukseen osallistuvat Eurooppa-neuvoston puheenjohtaja ja komission puheenjohtaja sekä neuvoston nykyisenä puheenjohtajana toimivan valtion, kahden seuraavan puheenjohtajavaltion sekä työmarkkinaosapuolten korkeimman tason edustajat. Näiden kolmen puheenjohtajavaltion työllisyys- ja sosiaaliasioista vastaavat ministerit ja näistä asioista vastaava komission jäsen osallistuvat myös huippukokoukseen. Käsiteltävien asioiden mukaan huippukokoukseen voidaan kutsua osallistumaan myös muita näiden kolmen puheenjohtajavaltion ministereitä ja muita komission jäseniä.
   2.   Työmarkkinaosapuolten edustajat jaetaan kahteen yhtä suureen valtuuskuntaan, joista toisessa on kymmenen työntekijöiden ja toisessa kymmenen työnantajien edustajaa, ottaen huomioon tarve varmistaa sukupuolten välinen tasapaino.
   3.   Kumpaankin valtuuskuntaan kuuluu edustajia Euroopan alojen välisistä yleisistä organisaatioista tai erikoistuneista organisaatioista, jotka edustavat ylempiä toimihenkilöitä sekä pieniä ja keskisuuria yrityksiä Euroopan tasolla.
   Teknisestä koordinoinnista työntekijöiden valtuuskunnassa vastaa EAY ja työnantajien valtuuskunnassa BUSINESSEUROPE. EAY ja BUSINESSEUROPE huolehtivat siitä, että ne ottavat puheenvuoroissaan huomioon kaikkien erityis- ja alakohtaisten järjestöjen lausunnot, ja ottavat tarvittaessa joidenkin järjestöjen edustajia valtuuskuntiinsa.
   3 artikla
   Valmistelu
   1.   Neuvosto, komissio ja huippukokoukseen osallistuvat työntekijöiden ja työnantajien alojen väliset organisaatiot päättävät yhdessä huippukokouksen esityslistasta. Tätä varten järjestetään neuvoston, komission, EAY:n ja BUSINESSEUROPEn välisiä valmistelukokouksia.
   2.   Neuvosto keskustelee työllisyys-, sosiaalipolitiikka-, terveys- ja kuluttaja-asioiden kokoonpanossa asialistalla olevista aiheista, tarvittaessa valmisteluelimiensä antaman panoksen pohjalta.
   3.   Komissio huolehtii huippukokouksen sihteeristön tehtävistä. Sihteeristö varmistaa erityisesti sen, että asiakirjat jaetaan riittävän ajoissa. Kokousten valmistelua ja organisointia varten huippukokouksen sihteeristö luo tarvittavat yhteydet EAY:hyn ja BUSINESSEUROPEen, jotka huolehtivat omien valtuuskuntiensa koordinoinnista.
   4 artikla
   Toiminta
   1.   Huippukokous kokoontuu vähintään kaksi kertaa vuodessa. Huippukokoukset pidetään ennen Eurooppa-neuvoston kevät- ja syyskokousta.
   2.   Huippukokouksen puheenjohtajina toimivat yhdessä Eurooppa-neuvoston puheenjohtaja ja komission puheenjohtaja neuvoston kulloisenkin puheenjohtajavaltion myötävaikutuksella.
   3.   Puheenjohtajat kutsuvat huippukokoukset koolle omasta aloitteestaan neuvotellen työmarkkinaosapuolten kanssa.
   4.   Eurooppa-neuvoston puheenjohtaja raportoi huippukokouksessa käydyistä keskusteluista ja niiden tuloksista Eurooppa-neuvostolle.
   5 artikla
   Tiedottaminen
   Puheenjohtajat tekevät yhteenvedon huippukokouksessa käydyistä keskusteluista, ja niistä tiedotetaan neuvoston asiaankuuluville kokoonpanoille, Euroopan parlamentille ja yleisölle.
   6 artikla
   Kumoaminen
   Kumotaan päätös 2003/174/EY 21 päivästä lokakuuta 2016.
   7 artikla
   Voimaantulo
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 13 päivänä lokakuuta 2016.

            Neuvoston puolesta

            Puheenjohtaja

         J. RICHTER

      (1)  Neuvoston päätös 2003/174/EY, tehty 6 päivänä maaliskuuta 2003, kasvua ja työllisyyttä käsittelevän kolmikantaisen sosiaalihuippukokouksen perustamisesta (EUVL L 70, 14.3.2003, s. 31).

      (2)  Euroopan parlamentin ja neuvoston asetus (EU) N:o 1175/2011, annettu 16 päivänä marraskuuta 2011, julkisyhteisöjen rahoitusaseman valvonnan sekä talouspolitiikan valvonnan ja koordinoinnin tehostamisesta annetun neuvoston asetuksen (EY) N:o 1466/97 muuttamisesta (EUVL L 306, 23.11.2011, s. 12).


Avis juridique important

|

41993D0021

Schengenin säännöstö - Toimeenpanevan komitean päätös, tehty 14 päivänä joulukuuta 1993, yhdenmukaisen viisumin pidentämisestä (SCH/Com-ex (93) 21)

Virallinen lehti nro L 239 , 22/09/2000 s. 0151 - 0153

TOIMEENPANEVAN KOMITEAN PÄÄTÖS,tehty 14 päivänä joulukuuta 1993,yhdenmukaisen viisumin pidentämisestä(SCH/Com-ex (93) 21)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon kyseisen yleissopimuksen 17 artiklan 3 kohdan e alakohdan,ON PÄÄTTÄNYT SEURAAVAA:Yhdenmukaisen viisumin pidentämisessä noudatetaan yhteisesti vahvistettuja periaatteita, jotka on esitetty tähän julistukseen liitetyssä asiakirjassa.Pariisissa 14 päivänä joulukuuta 1993.PuheenjohtajaA. LamassoureYHTENÄISEN VIISUMIN PIDENTÄMISTÄ KOSKEVA LIITEYHTEISET PERIAATTEET1) Schengenin sopimuksen soveltamisesta tehdyn yleissopimuksen 17 artiklan 3 kohdan e alakohdan mukaisesti toimeenpaneva komitea tekee tarvittavat päätökset viisumin pidentämisen edellytyksistä kaikkien sopimuspuolten edut huomioon ottaen. Kyseinen määräys on tässä asiakirjassa esitettyjen periaatteiden oikeusperusta.2) Viisumilla myönnetyn oleskelun keston pidentäminen on mahdollista, jos viisumin myöntämisen jälkeen käy ilmi uusia tosiseikkoja. Pyynnössä on esitettävä asianmukaiset perusteet, erityisesti voidaan mainita ylivoimainen tapahtuma, humanitaariset, ammatilliset tai painavat henkilökohtaiset perusteet. Viisumin tarkoituksen muuttaminen ei ole missään tapauksessa sallittu. Toimivaltaisen hallintoviranomaisen on arvioitava, oikeuttaako esitetty peruste todella viisumin pidentämiseen.3) Viisumin pidentäminenkään ei saa johtaa yli 90 päivää kestävään oleskeluun.4) Viisumin pidentämisessä noudatetaan kansallisia menettelyjä.5) Toimivaltainen on sen maan viranomainen, jonka alueella pyynnön esittäjä oleskelee; tämä koskee myös tapausta, jossa pyynnön esittäjä on pidennyspyynnön vuoksi joutunut siirtymään toisen sopimuspuolen alueelle.Viisumien pidentämisasioissa ovat toimivaltaisia seuraavat sopimuspuolten hallintoviranomaiset:- Ranska: Préfectures (Pariisissa poliisiprefektin virasto)- Espanja: tavanomaisten passien osalta: "Por la Dirección General de la Policía (Comisaría General de Documentación)" (poliisiylihallitus; asiakirjoista vastaava ylikomissaarinvirasto) tai "Gobernadores civiles" (siviilikuvernöörit) ja näiden puolesta toimivat "Jefaturas Superiores de Policía" (poliisihallinnot), "Comisarías Provinciales de Policía" (provinssin poliisikomissaarinvirastot) ja "Comisarías locales de Policía" (paikalliset poliisikomissaarinvirastot),diplomaatti- ja virkapassien osalta: "Ministerio de Asuntos Exteriores" (ulkoministeriö)- Italia: "Ufficio degli Stranieri (Questure della Repubblica)" (ulkomaalaisvirasto; poliisiprefektin virasto)- Kreikka: "Υπουργείο Δημόσιας Τάξης (Γραφεία Αλλοδαπών)"; (yleisestä järjestyksestä vastaava ministeriö) (ulkomaalaisvirasto)- Portugali: "Serviço de Estrangeiros e Fronteiras" (ulkomaalais- ja raja-asiain virasto), joka on "Ministério da Administração Interna" (sisäasiainministeriön) alainen- Saksa: kunkin kaupungin tai piirikunnan "Ausländeramt" (ulkomaalaisvirasto)- Belgia: tavanomaisten viisumien osalta: "les Gouvernements provinciaux" (alueiden hallitukset),diplomaatti- ja virkapassien osalta: "le Ministère des Affaires Etrangères" (ulkoministeriö)- Alankomaat: tavanomaisten viisumien osalta: "Hoofden van de plaatselijke politie" (paikallinen poliisipäällikkö),diplomaatti- ja virkapassien osalta: "Ministerie van Buitenlandse Zaken" (ulkoministeriö)- Luxemburg: kaikkien viisumien osalta: "Service des passeports et visas du Ministère des Affaires étrangères" (ulkoministeriön passi- ja viisumitoimisto)6) Viisumien pidentämisessä noudatetaan kansallisia menettelyjä joko kiinnittämällä uusi viisumimerkki tai antamalla leima.7) Viisumin pidentämisestä peritään maksu.8) Jos kysymyksessä ovat sellaisten valtioiden kansalaiset tai sellaisiin ryhmiin kuuluvat henkilöt, joista on neuvoteltava yhden tai usean sopimuspuolen keskusviranomaisen kanssa, viisumia saa pidentää vain poikkeustapauksissa. Jos viisumia pidennetään, tästä on ilmoitettava sen valtion keskusviranomaiselle, jonka ulkomaanedustusto on myöntänyt viisumin.9) Pidennetty viisumi on edelleen yhdenmukainen viisumi, joka oikeuttaa matkustamaan kaikkien niiden sopimuspuolten alueelle, joiden alueella se oli voimassa viisumia myönnettäessä; poikkeustapauksissa voidaan toimivaltaisen viranomaisen päätöksellä tehdä tästä säännöstä eriävä ratkaisu.


Avis juridique important

|

E2003C1016(01)

Valtiontuen hyväksyminen ETA-sopimuksen 61 artiklan sekä valvonta- ja tuomioistuinsopimuksen pöytäkirjassa 3 olevan 1 artiklan 3 kohdan nojalla - EFTAn valvontaviranomaisen päätös olla vastustamatta

Virallinen lehti nro C 248 , 16/10/2003 s. 0006 - 0006

Valtiontuen hyväksyminen ETA-sopimuksen 61 artiklan sekä valvonta- ja tuomioistuinsopimuksen pöytäkirjassa 3 olevan 1 artiklan 3 kohdan nojallaEFTAn valvontaviranomaisen päätös olla vastustamatta(2003/C 248/06)Päätöksen tekopäivä: 16. heinäkuuta 2003Jäsenvaltio: NorjaTuen numero: SAM 030.02.009Nimike: Julkisten varojen uudelleenjärjestely ja siirto työntutkimuslaitokselle ("Arbeidsforskningsinstituttet")Tarkoitus: Varmistetaan, että tutkimuksen taso säilyy, vastataan tutkimuksen haasteisiin ja parannetaan pitkällä aikavälillä tiettyjen alojentieteellistä asiantuntemustaOikeusperusta: Suurkäräjien päätöslauselma


Avis juridique important

|

31995D0593

95/593/EY: Neuvoston päätös, tehty 22 päivänä joulukuuta 1995, miesten ja naisten tasa-arvoisia mahdollisuuksia koskevasta yhteisön keskipitkän aikavälin toimintaohjelmasta (1996-2000)

Virallinen lehti nro L 335 , 30/12/1995 s. 0037 - 0043

NEUVOSTON PÄÄTÖS,tehty 22 päivänä joulukuuta 1995,miesten ja naisten tasa-arvoisia mahdollisuuksia koskevasta yhteisön keskipitkän aikavälin toimintaohjelmasta (1996-2000) (95/593/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen (1),ottaa huomioon Euroopan parlamentin lausunnon (2),ottaa huomioon talous- ja sosiaalikomitean lausunnon (3),sekä katsoo, että1) neuvosto on antanut kuusi direktiiviä, kaksi suositusta ja kymmenen päätöslauselmaa, jotka koskevat miesten ja naisten tasa-arvoista kohtelua ja tasa-arvoisia mahdollisuuksia (4),2) näillä direktiiveillä ja säädöksillä on ollut merkittävä osuus naisten aseman parantumisessa,3) miesten ja naisten tasa-arvoinen kohtelu ja tasa-arvoiset mahdollisuudet ovat yhteisön oikeudessa tunnustettuja perusperiaatteita,4) Eurooppa-neuvostossa Essenissä 10 ja 11 päivänä joulukuuta 1994 ja Cannesissa 26 ja 27 päivänä kesäkuuta 1995 kokoontuneet valtioiden ja hallitusten päämiehet painottivat miesten ja naisten tasa-arvoisten mahdollisuuksien ja työttömyyden torjumisen olevan Euroopan unionin ja sen jäsenvaltioiden ensisijaisen tärkeä tehtävä,5) neuvosto ja neuvostossa 6 päivänä joulukuuta 1994 kokoontuneet jäsenvaltioiden hallitusten edustajat pyysivät antamassaan päätöslauselmassa, joka koski naisten tasa-arvoista osallistumista taloudellista kasvua koskevaan toimintasuunnitelmaan työllisyyden lisäämiseksi Euroopan unionissa (5), komissiota valmistelemaan yhteisön neljättä miesten ja maisten tasa-arvoisia mahdollisuuksia koskevaa toimintaohjelmaa vuosille 1996-2000,6) tämä ohjelma on Beijingissä pidetyssä kansainvälisessä naisten neljännessä maailmankonferenssissa laadittujen päätelmien mukainen,7) kasvua, kilpailukykyä ja työllisyyttä käsittelevässä valkoisessa kirjassa komissio korostaa tarvetta lujittaa miesten ja naisten tasa-arvoisia mahdollisuuksia työelämässä koskevia politiikkoja,8) Euroopan sosiaalipolitiikkaa käsittelevässä valkoisessa kirjassa komissio on sitoutunut tekemään vuoden 1995 kuluessa esityksen miesten ja naisten tasa-arvoisia mahdollisuuksia koskevasta neljännestä toimintaohjelmasta, jonka on tarkoitus tulla voimaan vuonna 1996,9) Euroopan parlamentti on voimakkaasti useaan otteeseen kehottanut Euroopan unionia tehostamaan miesten ja naisten tasa-arvoista kohtelua ja tasa-arvoisia mahdollisuuksia kokevaa politiikkaansa,10) kolme ensimmäistä yhteisön keskipitkän aikavälin toimintaohjelmaa miesten ja naisten tasa-arvoisista mahdollisuuksista (1982-1985, 1986-1990, 1991-1995) ovat merkittävällä tavalla vaikuttaneet naisten aseman parantumiseen ja yhteistyön edistämiseen kaikilla tasoilla tällä alalla,11) näiden kolmen ohjelman puitteissa aikaansaatuja tuloksia olisi vahvistettava ja kehitettävä; sekä kansallisella että yhteisön tasolla suoritetuista ponnisteluista huolimatta erityisesti naisten työllisyystilanteen ja heidän palkkauksensa osalta ei ole päästy tasa-arvoiseen asemaan miesten kanssa,12) jäsenvaltioissa olevien Euroopan unionin tiedotustoimistojen olisi tehokkaammin levitettävä tietoa tasa-arvoista kohtelua ja miesten ja naisten tasa-arvoisia mahdollisuuksia koskevista yhteisön politiikoista,13) opetuksen ja ammatillisen koulutuksen kehittäminen, ammatinvalintojen monipuolistaminen sekä naisten työssäkäynnin lisääntyminen ovat Euroopan talouselämän paremman kilpailukyvyn ja paremman työmarkkinoille sijoittumisen osatekijöitä,14) on välttämätöntä suunnitella toimenpiteitä, joissa otetaan huomioon taloudellinen ja sosiaalinen kehitys ja erityisesti perherakenteissa, naisten ja miesten yhteiskunnallisissa rooleissa, työelämään liittyvissä järjestelyissä ja yhteiskunnan väestörakenteessa tapahtuneet muutokset,15) tältä osin on syytä edistää komission, jäsenvaltioiden, työmarkkinaosapuolten, valtioista riippumattomien järjestöjen ja erityisesti naisjärjestöjen välistä aktiivista kumppanuutta ja edistää kaikkien asiaa koskevien politiikkojen ja toimenpiteiden välistä yhteisvaikutusta,16) tämä ohjelma voi perustamissopimuksen 3 b artiklan mukaisesti ja ottaen huomioon jäsenvaltioiden toimivallan tasa-arvoisen kohtelun ja miesten ja naisten tasa-arvoisten mahdollisuuksien edistä mistä koskevissa asioissa tuoda lisäarvoa yksilöimällä ja synnyttämällä hyviä käytäntöjä ja politiikkoja, kannustamalla innovaatiota ja vaihtamalla näihin liittyviä kokemuksia myös positiivisten toimien osalta,17) tämän ohjelman tarkoituksena ei ole tukea kaikkea naisten aseman edistämiseksi tapahtuvaa toimintaa, joka voidaan toteuttaa paikallisella tasolla ja joka voi tietyillä aloilla saada tukea muista yhteisön politiikoista,18) komissio esitti samanaikaisesti tämän päätösehdotuksen kanssa yhteisön neljännen miesten ja naisten tasa-arvoisia mahdollisuuksia koskevan keskipitkän aikavälin toimintaohjelman,19) tähän päätökseen sisältyvät Euroopan parlamentin, neuvoston ja komission 6 päivänä maaliskuuta 1995 antaman julistuksen 2 kohdan mukaiset rahoituspuitteet ohjelman koko keston osalta tämän kuitenkaan vaikuttamatta budjettivallan käyttäjän perustamissopimuksessa määriteltyyn toimivaltaan, ja20) perustamissopimuksessa ei määrätä muista tämän päätöksen tekemiseksi tarvittavista valtuuksista kuin 235 artiklassa määrätyt valtuudet,ON PÄÄTTÄNYT SEURAAVAA:1 artikla Yhteisön toimintaohjelman vahvistaminenTällä päätöksellä vahvistetaan yhteisön keskipitkän aikavälin toimintaohjelma miesten ja naisten tasa-arvoisten mahdollisuuksien edistämiseksi, jäljempänä "ohjelma", 1 päivänä tammikuuta 1996 alkavaksi ja 31 päivänä joulukuuta 2000 päättyväksi ajanjaksoksi.2 artikla Periaate miesten ja naisten tasa-arvoisten mahdollisuuksien ulottuvuuden sisällyttämisestä kaikkiin politiikkoihin ja toimiin ("mainstreaming")Ohjelman tarkoituksena on edistää miesten ja naisten tasa-arvoisten mahdollisuuksien ulottuvuuden sisällyttämistä osaksi kaikkien Euroopan unionin ja jäsenvaltioiden politiikkojen ja toimien valmistelua, toteuttamista ja seurantaa ottamalla huomioon niiden välinen toimivallan jako.3 artikla Tavoitteet1. Ohjelma tukee jäsenvaltioiden miesten ja naisten tasa-arvoisia mahdollisuuksia koskevia toimia.2. Ohjelman tarkoituksena ona) edistää miesten ja naisten tasa-arvoisten mahdollisuuksien ulottuvuuden sisällyttämistä kaikkiin politiikkoihin ja toimiin,b) saada taloudellisen ja sosiaalisen elämän toimijat mukaan toimintaan miesten ja naisten tasa-arvoisten mahdollisuuksien toteuttamiseksi,c) edistää miesten ja naisten tasa-arvon mahdollisuuksia muutostilassa olevassa taloudessa, erityisesti opetuksessa, ammatillisessa koulutuksessa ja työmarkkinoilla,d) yhteensovittaa naisten ja miesten työ- ja perhe-elämä,e) edistää naisten ja miesten yhtäläistä osallistumista päätöksentekoon,f) vahvistaa tasa-arvoa koskevien oikeuksien käytön edellytyksiä.4 artikla Yhteisön toiminta1. Edellä 3 artiklassa esitettyjen tavoitteiden saavuttamiseksi ohjelman puitteissa toteutetaan, painotetaan ja/tai tuetaan seuraavia toimia käyttämällä hyväksi olemassa olevia rakenteita, tarvittaessa niiden toimintaa parantamalla ja/tai järkeistämällä:a) metodologisen ja/tai teknisen ja/tai taloudellisen tuen tarjoaminen sellaisille hankkeille, joiden avulla on mahdollista yksilöidä ja kehittää sopivia käytäntöjä sekä vaihtaa näitä koskevia tietoja ja kokemuksia,b) asiaa koskevien politiikkojen tarkkailu ja seuranta ja tämän alan tutkimustyö,c) tehdyistä aloitteista satujen tulosten sekä muun asiaa koskevan tiedon nopea levitys.2. Tämän artiklan soveltamisen perusteita koskevat määräykset ovat liitteenä.5 artikla Yhdenmukaisuus ja täydentävyysKomissio ja jäsenvaltiot huolehtivat, että ohjelman puitteissa tehdyt aloitteet sekä rakennerahastojen ja muiden yhteisön politiikkojen tai toimintojen puitteissa tehdyt, muun muassa opetusta ja ammatillista koulutusta koskevat sekä jäsenvaltioiden tekemät aloitteet ovat keskenään yhdenmukaisia ja toisiaan täydentäviä.6 artikla Muiden maiden osallistumien1. Se ohjelman sisältämä toiminta, johon voivat osallistua myös Euroopan talousalueen maat, Keski- ja Itä-Euroopan assosioituneet maat (KIEAM), Kypros ja Malta sekä Euroopan unionin Välimeren alueen yhteistyökumppanit, määritellään osana Euroopan unionin näiden maiden kanssa ylläitämiä suhteita.2. Edellä 1 kohdassa tarkoitetusta osallistumisesta aiheutuvista kustannuksista vastaavat joko kyseiset maat itse oman talousarvionsa puitteissa tai tarvittavat varat osoitetaan yhteisön niistä budjettikohdista, jotka koskevat yhteistyö-, assosiointi- tai kumppanuussopimuksien täytäntöönpanoa näiden maiden kanssa kyseisellä alalla.7 artikla TäytäntöönpanoKomissio huolehtii yhdessä jäsenvaltioiden kanssa ohjelman täytäntöönpanosta tämän päätöksen mukaisesti.8 artikla Rahoitustuen määrän vahvistaminen1. Yhteisön rahoitusosuus voi edellä 4 artiklan 1 kohdan a alakohdassa tarkoitettujen toimien osalta olla- yleensä enintään 60 %,- poikkeustapauksissa ja 9 artiklassa säädetyn menettelyn mukaisesti vahvistettuja perusteita noudattaen enimmäismäärältään tätä korkeampi.2. Yhteisö rahoittaa kokonaan edellä 4 artiklan 1 kohdan b ja c alakohdassa tarkoitetun toiminnan.9 artikla Komitea1. Komissota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja.2. Noudattaen, mitä 3 kohdassa määrätään, annetaan- yhteisön antamaa tukea koskevat yleiset suuntaviivat,- vuosittainen työohjelma ja ohjelman sisäistä jaottelua koskevat kysymykset,- yhteisön tukemien toimien valintamenettelyt, näiden toimien ja ohjelmaa kokonaisuudessaan koskevat arviointiperusteet ja seuranta sekä tulosten levittämis- ja hyödyntämistavat.3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio antaa niistä viipymättä tiedon neuvostolle.Siinä tapauksessa komissio lykkää päättämiensä toimenpiteiden soveltamista kahdella kuukaudella tiedoksiantamisesta.Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa.10 artikla Rahoitus1. Rahoitusohje ohjelman täytäntöönpanoa varten 1 päivästä tammikuuta 1996 alkavaksi ja 31 päivään joulukuuta 2000 päättyväksi kaudeksi on 30 miljoonaa ecua.2. Budjettivallan käyttäjä myöntää vuosittaiset määrärahat rahoitusnäkymien puitteissa.11 artikla Seuranta ja arviointi1. Ohjelman puitteissa tukea saavien toimien seuranta on jatkuvaa niiden tehokkuuden varmistamiseksi 9 artiklassa säädetyn menettelyn mukaisesti vahvistettuja perusteita noudattaen.2. Ohjelman osalta toteutetaan määräajoin ulkopuolinen ja objektiivinen arviointi 9 artiklassa säädetyn menettelyn mukaisesti vahvistettuja perusteita noudattaen.12 artikla Kertomukset1. Komissio antaa Euroopan parlamentille, neuvostolle, talous- ja sosiaalikomitealle ja alueiden komitealle viimeistään 31 päivänä joulukuuta 1998 välivaiheen kertomuksen ohjelman täytäntöönpanosta.2. Komissio antaa Euroopan parlamentille, neuvostolle, talous- ja sosiaalikomitealle ja alueiden komitealle viimeistään 31 päivänä joulukuuta 2001 lopullisen kertomuksen ohjelman täytäntöönpanosta.13 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 22 päivänä joulukuuta 1995.Neuvoston puolestaL. ATIENZA SERNAPuheenjohtaja(1) EYVL N:o C 306, 17.11.1995, s. 2(2) EYVL N:o C 323, 4.12.1995(3) Lausunto annettu 22 marraskuuta 1995 (sitä ei vielä ole julkaistu virallisessa lehdessä)(4) Neuvoston direktiivi 75/117/ETY, annettu 10 päivänä helmikuuta 1975, miesten ja naisten samapalkkaisuuden periaatteen soveltamista koskevan jäsenvaltioiden lainsäädännön lähentämisestä (EYVL N:o L 45, 19.2.1975, s. 19).Neuvoston direktiivi 76/207/ETY, annettu 9 päivänä helmikuuta 1976, miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa (EYVL N:o L 39, 14.2.1976, s. 409).Neuvoston direktiivi 79/7/ETY, annettu 19 päivänä joulukuuta 1978, miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä (EYVL N:o L 6, 10.1.1979, s. 24).Neuvoston direktiivi 86/378/ETY, annettu 24 päivänä heinäkuuta 1986, miesten ja naisten tasa-arvoisen kohtelun periaatteen toteuttamisesta ammatillisissa sosiaaliturvajärjestelmissä (EYVL N:o L 225, 12.8.1986, s. 40).Neuvoston direktiivi 86/613/ETY, annettu 11 päivänä joulukuuta 1986, miesten ja naisten tasa-arvoisen kohtelun periaatteen soveltamisesta itsenäisiin ammatinharjoittajiin, maatalousalalla toimivat ammatinharjoittajat mukaan lukien, ja itsenäisinä ammatinharjoittajina toimivien naisten suojeluun raskauden ja synnytyksen perusteella (EYVL N:o L 359, 19.12.1986, s. 56).Neuvoston direktiivi 92/85/ETY, annettu 19 päivänä lokakuuta 1992, toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä (EYVL N:o L 348, 28.11.1992, s. 1).Neuvoston suositus 84/635/ETY, annettu 13 päivänä joulukuuta 1984, naisten aseman parantamiseen tähtäävien toimien edistämisestä (EYVL N:o C 331, 19.12.1984, s. 34).Neuvoston suositus 92/241/ETY, annettu 31 päivänä maaliskuuta 1992, lastenhuollosta (EYVL N:o L 123, 8.5.1992, s. 16).Neuvoston päätöslauselma, annettu 12 päivänä heinäkuuta 1982, naisten tasa-arvoisten mahdollisuuksien edistämisestä (EYVL N:o C 186, 21.7.1982, s. 3).Neuvoston päätöslauselma, annettu 7 päivänä kesäkuuta 1984, naisten työttömyyden torjumiseen tähtäävistä toimista (EYVL N:o C 161, 21.6.1984, s. 4).Neuvoston ja neuvostossa 3 päivänä kesäkuuta 1985 kokoontuneiden opetusministereiden antama päätöslauselma tyttöjen ja poikien tasa-arvoisia koulutusmahdollisuuksia koskevasta toimintaohjelmasta (EYVL N:o C 166, 5.7.1985, s. 1).Neuvoston toinen päätöslauselma, annettu 24 päivänä heinäkuuta 1986, naisten tasa-arvoisten mahdollisuuksien edistämisestä (EYVL N:o C 203, 12.8.1986, s. 2).Neuvoston päätöslauselma, annettu 16 päivänä joulukuuta 1988, naisten työelämään uudelleensijoittumisesta ja myöhään tapahtuvasta työelämään sijoittumisesta (EYVL N:o C 333, 28.12.1988, s. 1).Neuvoston päätöslauselma, annettu 29 päivänä toukokuuta 1990, naisten ja miesten ihmisarvon suojaamisesta työelämässä (EYVL N:o C 157, 27.6.1990, s. 3).Neuvoston päätöslauselma, annettu 21 päivänä toukokuuta 1991, naisten ja miesten tasa-arvoisia mahdollisuuksia koskevasta yhteisön kolmannesta keskipitkän aikavälin toimintaohjelmasta (1991-1995) (EYVL N:o C 142, 31.5.1991, s. 1).Neuvoston päätöslauselma, annettu 22 päivänä kesäkuuta 1994, miesten ja naisten tasa-arvoisten mahdollisuuksien edistämisestä Euroopan rakennerahastojen toiminnan avulla (EYVL N:o C 231, 20.8.1994, s. 1).Neuvoston ja neuvostossa 6 päivänä joulukuuta 1994 kokoontuneiden jäsenvaltioiden hallitusten edustajien yhteinen päätöslauselma naisten tasa-arvoisesta osallistumisesta työllisyyden lisäämiseen Euroopan unionissa tähtäävään taloudellisen kasvun toimintasuunnitelmaan (EYVL N:o C 368, 23.12.1949, s. 3 - 6).Neuvoston päätöslauselma, annettu 27 päivänä maaliskuuta 1995, naisten ja miesten yhtäläisestä osallistumisesta päätöksentekoon (EYVL N:o C 168, 4.7.1995, s. 3).(5) EYVL N:o C 368, 23.12.1994, s. 3LIITE PÄÄTÖKSEN 4 ARTIKLAN SOVELTAMISPERUSTEITA KOSKEVAT MÄÄRÄYKSET I. ALKUHUOMAUTUKSET Ohjelman tarkoituksena on tukea pyrkimyksiä miesten ja naisten tasa-arvoisten mahdollisuuksien edistämiseksi Euroopan unionin tasolla sekä kansallisella, alueellisella ja paikallisella tasolla niiden välisen toimivallan jaon mukaisesti.Ohjelma täydentää merkitävällä taalla sitä toimintaa, jota on alettu toteuttaa yhteisön muiden politiikkojen puitteissa rakennerahastot mukaan lukien. Tällä ohjelmalla ei kuitenkaan pyritä tukemaan kaikkia naisten aseman parantamiseen tähtääviä paikallisen tason toimia, jotka voivat tietyillä aloilla saada tukea näistä politiikoista.Ohjelman tuoma lisäärvo muodostuu miesten ja naisten tasa-arvoisiin mahdollisuuksiin liittyvien, malliksi sopivia käytäntöjä koskevan tiedon ja kokemusten yksilöinnistä ja vaihdosta.II. TOIMINNAN ALAT Ohjelman puitteissa tuettavat yhteisön toimet on mainittu 4 artiklassa, ja niiden on liityttävä yhteen tai useampaan seuraavista aloista:1. Miesten ja naisten tasa-arvoisten mahdollisuuksien ulottuvuuden sisällyttäminen kaikkiin politiikkoihin ja toimiin ("mainstreaming")- sellaisten menetelmien, toimintasuunnitelmien, mallien ja tutkimusten edistäminen ja kehittäminen, joilla pyritään sisällyttämään tasa-arvoisten mahdollisuuksien ulottuvuus kaikkiin politiikkoihin ja toimiin.2. Työllisyys ja työelämä- opetus, koulutus ja täydennyskoulutus sekä miesten ja naisten tasa-arvoisten mahdollisuuksien edistäminen työelämän alalla,- työnsaanti ja työsuhteen ehdot,- taloudellisen itsenäisyyden edistäminen,- työmarkkinoilla esiintyvän syrjinnän poistaminen kaikilla tasoilla,- sama palkka samasta työstä ja samanarvoisesta työstä,- työelämän järjestelyt ja joustavuus,- työympäristöön liittyvät seikat, seksuaalinen häirintä mukaan lukien,- yrittäjyys,- ammatillisen vastuun ja vanhemmuuteen liittyvän vastuun yhteensovittaminen, miesten rooli mukaan lukien.3. Päätöksenteko- sellaisten menetelmien, toimintasuunnitelmien ja toimien valmistelu ja seuranta, joilla pyritään edistämään miesten ja naisten yhtäläistä osallistumista päätöksentekoon myös korkean tason viroissa.4. Tiedotus ja tutkimus- tiedotuksen, tutkimuksen, tutkimusten ja muiden toimien edistäminen tietoisuuden lisäämiseksi miesten ja naisten tasa-arvoisista mahdollisuuksista ja asenteiden muuttamiseksi sen osalta myönteisemmiksi.5. Tilastot- sukupuolen huomioon ottavien tilastojen tehokkaampi käyttö ja niiden kehittäminen yhteistyössä toimivaltaisten kansallisten elinten kanssa.III. VALINTAPERUSTEET 1. Saadakseen ohjelman puitteissa annettavaa tukea toimien on oltava seuraavien perusteiden mukaisia:- niillä on oltava lisäarvoa Euroopan unionin tasolla,- niiden tavoitteena on oltava malliksi sopivien käytäntöjen edistäminen kyseisillä aloilla,- niiden on myötävaikutettava yhden tai useamman 3 artiklassa mainitun tavoitteen saavuttamiseen,- niiden puitteissa on oltava mahdollisuus kansainväliseen vaihtoon,- niillä on pyrittävä saamaan aikaan myös muualla hyödynnettäviä tuloksia,- niiden on oltava sellaisten julkisten tai yksityisten toimijoiden tai järjestöjen ehdottamia ja täytäntöönpanemia, joilla on asianmukainen pätevyys ja/tai kokemus,- niiden on oltava tavoiteiltaan täsmällisiä ja selkeitä ja kestoltaan realistisia näihin tavoitteisiin nähden,- niitä on arvioitava objektiivisesti ja säännöllisesti.2. Sellaisille 4 artiklan 1 kohdan a alakohdassa mainituille toimille annetaan etusija, jotka ovat yhden tai useamman seuraavassa esitetyn perusteen mukaisia:- niissä edellytetään tapauskohtaisesti useampien toimijoiden, kuten työmarkkinaosapuolten, valtioista riippumattomien järjestöjen ja erityisesti naisjärjestöjen ja paikallisten viranomaisten osallistumista,- ne kohdistuvat sellaisiin käytännön toimenpiteisiin, joiden tarkoituksena on edistää miesten ja naisten tasa-arvoisia mahdollisuuksia edellä mainituilla aloilla- ne tuovat sisältönsä ja järjestelyjensä puolesta jotain uutta tälle alalle,- niitä voidaan mahdollisimman laajasti hyödyntää Euroopan unionissa,- niissä kannustetaan yhteisrahoitusta.IV. TUKIHAKEMUSTEN LAATIMINEN 1. Ohjelman perusteella myönnettävää tukea koskevista hakemuksista on käytävä ilmi seuraavat seikat:- täydelliset yksilötiedot toiminnan järjestäjistä ja heidän kumppaneistaan,- yksityiskohtainen kuvaus suunnitellusta toiminnasta,- koko toimintakokonaisuuden kattava yksityiskohtainen alustava talousarvio, josta käyvät ilmi kaikki jo varmistuneet ja/tai odotettavissa olevat rahoituslähteet,- yhteenveto mahdollisesta rahoitushakemuksesta.2. Tukihakemukset on toimitettava komissiolle ja samanaikaisesti tiedoksi sekä tarvittaessa lausuntoa varten niille jäsenvaltioille, joita asia koskee, kansallisten käytäntöjen mukaisesti.


title: 2013/70/EU: Neuvoston päätös, annettu 28 päivänä tammikuuta 2013 , alueiden komitean italialaisen jäsenen nimeämisestä

text:
               1.2.2013

               FI

               Euroopan unionin virallinen lehti

               L 32/18

         NEUVOSTON PÄÄTÖS,
   annettu 28 päivänä tammikuuta 2013,
   alueiden komitean italialaisen jäsenen nimeämisestä
   (2013/70/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Francesco MUSOTTOn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2015:

               —

               Rosario CROCETTA, Presidente della Regione Siciliana.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 28 päivänä tammikuuta 2013.

            Neuvoston puolesta

            Puheenjohtaja

         S. COVENEY

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


Avis juridique important

|

41994D0025

Schengenin säännöstö - Toimeenpanevan komitean päätös, tehty 22 päivänä joulukuuta 1994, yhdenmukaisten viisumien myöntämiskäytäntöä koskevien tilastotietojen vaihtamisesta (SCH/Com-ex (94) 25)

Virallinen lehti nro L 239 , 22/09/2000 s. 0173 - 0174

TOIMEENPANEVAN KOMITEAN PÄÄTÖS,tehty 22 päivänä joulukuuta 1994,yhdenmukaisten viisumien myöntämiskäytäntöä koskevien tilastotietojen vaihtamisesta(SCH/Com-ex (94) 25)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon kyseisen yleissopimuksen 12 artiklan 3 kohdan,ON PÄÄTTÄNYT SEURAAVAA:1. Sopimusvaltiot vaihtavat keskenään yhdenmukaisten viisumien myöntämiskäytäntöä koskevia tilastotietoja. Tässä yhteydessä ilmoitettavien tietojen ja ilmoittamistiheyden osalta noudatetaan liitteenä olevaa taulukkoa.2. Sopimusvaltiot toimittavat tilastotiedot pääsihteeristölle. Pääsihteeristö yhdistää samanaikaisesti annetut tiedot ja laatii jokaiselta ilmoituskaudelta yhteenvedot, jotka on annettava sopimusvaltioiden käytettäväksi.3. Tästä huolimatta voidaan tilastotietoja vaihtaa myös konsuliedustustojen yhteistyön puitteissa asemapaikalla sovittujen menetelmien mukaisesti.Bonnissa 22 päivänä joulukuuta 1994.PuheenjohtajaBernd SchmidbauerViisumien myöntämistä koskevien tilastotietojen vaihtaminenSCH/II-Visa (94) 33 rev>TAULUKON PAIKKA>


Avis juridique important

|

32001D0549

2001/549/EY: Neuvoston päätös, tehty 16 päivänä heinäkuuta 2001, makrotaloudellisen rahoitusavun myöntämisestä Jugoslavian liittotasavallalle

Virallinen lehti nro L 197 , 21/07/2001 s. 0038 - 0040

Neuvoston päätös,tehty 16 päivänä heinäkuuta 2001,makrotaloudellisen rahoitusavun myöntämisestä Jugoslavian liittotasavallalle(2001/549/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Komissio on ennen ehdotuksensa tekemistä kuullut talous- ja rahoituskomiteaa.(2) Jugoslavian liittotasavallassa ja Serbian tasavallassa on tapahtunut poliittisia muutoksia, jotka ovat johtaneet uusien demokraattisten hallitusten nimittämiseen, ja Jugoslavian liittotasavalta pyrkii perustamaan hyvin toimivan markkinatalouden.(3) Osana vakaus- ja assosiaatioprosessia, joka muodostaa puitteet Euroopan unionin ja alueen välisille suhteille, on toivottavaa tukea pyrkimyksiä, joiden tarkoituksena on varmistaa vakaa poliittinen ja taloudellinen ympäristö Jugoslavian liittotasavallassa siten, että voidaan kehittää yhteisön kanssa täysi yhteistyösuhde.(4) Euroopan yhteisö on talven 2000/2001 aikana myöntänyt Jugoslavian liittotasavallalle noin 200 miljoonan euron suuruisen hätäapupaketin, johon sisältyi elintarvikeapua sekä lääke- ja energiatarvikkeita väestön perustarpeisiin.(5) Yhteisön myöntämän rahoitusavun olisi oltava tärkeä keino Jugoslavian liittotasavallan lähentämiseksi yhteisöön.(6) Jugoslavian liittotasavalta on sopinut Kansainvälisen valuuttarahaston (IMF) kanssa kattavista talouden vakauttamis- ja uudistustoimenpiteistä, IMF on 11 päivänä kesäkuuta 2001 hyväksynyt valmiin luottojärjestelyn yhden vuoden ajaksi.(7) Jugoslavian liittotasavalta on päässyt yhteisymmärrykseen Maailmanpankin kanssa eräistä rakenteellisista sopeuttamistoimista, joita tuetaan rakennesopeutuslainoilla ja -luotoilla julkisen rahoituksen uudistamisen, yritysten yksityistämisen ja pankkien rakennemuutosten alalla.(8) Jugoslavian liittotasavallan viranomaiset ovat pyytäneet rahoitusapua kansainvälisiltä rahoituslaitoksilta, yhteisöltä ja muilta kahdenvälisen avun tarjoajilta.(9) Maan valuuttavarannon vahvistamiseksi ja viranomaisten uudistuspyrkimyksiin liittyvien talouspoliittisten tavoitteiden tukemiseksi tulevina kuukausina on katettavana merkittävä rahoitusvaje sen arvioidun rahoituksen lisäksi, jonka Kansainvälinen valuuttarahasto ja Maailmanpankki voivat järjestää.(10) Jugoslavian liittotasavallan viranomaiset ovat sitoutuneet suorittamaan kaikki Jugoslavian liittotasavallan julkisyhteisöjen maksamattomat rahoitusvelvoitteet Euroopan yhteisölle ja Euroopan investointipankille sekä ottamaan takauksen muodossa vastuun velvoitteista, jotka eivät ole vielä erääntyneet.(11) Yhteisön pitkäaikaisen lainan ja suoran avustuksen yhdistelmänä annettava makrotaloudellinen rahoitusapu Jugoslavian liittotasavallalle on tarkoituksenmukainen tapa auttaa maata yhdessä muiden avun tarjoajien kanssa sen ulkoisissa rahoitusongelmissa maksutasetta tukemalla ja valuuttavarantoa vahvistamalla.(12) Jugoslavian liittotasavalta täyttää väliaikaisesti erittäin edullisin ehdoin myönnettävien Maailmanpankin lainojen ja rahoitusjärjestelyiden kelpoisuusehdot.(13) Rahoitusapuun liitettävä avustusosuus ei vaikuta budjettivallan käyttäjän toimivaltaan.(14) Euroopan komissio hallinnoi tätä makrotaloudellista rahoitusapua talous- ja rahoituskomitean kanssa neuvotellen.(15) Perustamissopimuksessa ei ole muuta tämän päätöksen tekemiseen valtuuttavaa määräystä kuin sen 308 artikla,ON PÄÄTTÄNYT SEURAAVAA:1 artikla1. Yhteisö antaa Jugoslavian liittotasavallan käyttöön makrotaloudellista rahoitusapua pitkäaikaisen lainan ja suoran avustuksen muodossa kestävän maksutasetilanteen varmistamiseksi ja maan valuuttavarannon vahvistamiseksi.2. Tuen lainaosuuden, joka maksetaan tuen ensimmäisessä erässä, pääoma on enintään 225 miljoonaa euroa, ja sen pisin mahdollinen laina-aika 15 vuotta. Tätä tarkoitusta varten komissiolle annetaan valtuudet lainata Euroopan yhteisön puolesta tarvittavat varat, jotka annetaan Jugoslavian liittotasavallan käyttöön lainan muodossa.3. Tuen avustusosuus on enintään 75 miljoonaa euroa.4. Komissio hallinnoi yhteisön rahoitusapua neuvotellen tiiviisti talous- ja rahoituskomitean kanssa ja tavalla, joka on Kansainvälisen valuuttarahaston (IMF) ja Jugoslavian liittotasavallan välisten sopimusten mukainen.5. Rahoitusavun täytäntöönpano edellyttää, että Jugoslavian liittotasavalta selvittää kaikkien julkisyhteisöjensä erääntyneet rahoitusvelvoitteet yhteisölle ja Euroopan investointipankille sekä että Jugoslavian liittotasavalta ottaa takauksen muodossa vastuun niistä velvoitteista, jotka eivät ole vielä erääntyneet.2 artikla1. Komissiolla on talous- ja rahoituskomiteaa kuultuaan oikeus sopia Jugoslavian liittotasavallan viranomaisten kanssa yhteisön makrotaloudelliseen rahoitusapuun liitettävistä talouspoliittisista ehdoista. Näiden ehtojen on oltava 1 artiklan 4 kohdassa tarkoitettujen sopimusten mukaiset.2. Komissio tarkistaa säännöllisin väliajoin yhteistyössä talous- ja rahoituskomitean kanssa ja sovittaen toimintansa yhteen Kansainvälisen valuuttarahaston kanssa, että Jugoslavian liittotasavallan talouspolitiikka on tämän makrotaloudellisen rahoitusavun tavoitteiden mukaista ja että avun ehdot täytetään.3 artikla1. Rahoitusavun laina- ja avustusosuudet annetaan Jugoslavian liittotasavallan käyttöön vähintään kahdessa erässä. Jollei 2 artiklasta muuta johdu, ensimmäinen erä maksetaan, kun Jugoslavian liittotasavalta on suorittanut täysin kaikki maksamatta olevat rahoitusvelvoitteensa yhteisölle ja Euroopan investointipankille ja se tapahtuu Jugoslavian liittotasavallan ja Kansainvälisen valuuttarahaston välisen makrotaloudellista sellaista ohjelmaa koskevan sopimuksen perusteella, jota tuetaan ylemmällä luotto-osuusjärjestelyllä.2. Jollei 2 artiklan säännöksistä muuta johdu, toinen ja mahdolliset sitä seuraavat erät maksetaan, jos Jugoslavian liittotasavallan sopeutus- ja uudistusohjelma etenee tyydyttävästi, ja aikaisintaan kolmen kuukauden kuluttua aiemman erän maksamisesta.3. Varat maksetaan Jugoslavian liittotasavallan keskuspankille.4 artikla1. Edellä 1 artiklassa tarkoitetuissa varainhankinta- ja luotonantotoimissa käytetään samaa arvopäivää, eikä niistä saa aiheutua yhteisölle erääntymisaikojen muutoksia, valuuttakurssi- tai korkoriskejä tai muita kaupallisia riskejä.2. Komissio toteuttaa Jugoslavian liittotasavallan pyynnöstä tarvittavat toimenpiteet varmistaakseen, että lainaehtoihin sisällytetään aikaista takaisinmaksua koskeva lauseke ja että sitä voidaan myös käyttää.3. Jugoslavian liittotasavallan pyynnöstä, ja kun olosuhteet sallivat lainojen korkojen tarkistamisen, komissio voi jälleenrahoittaa kaikki alkuperäiset luottonsa tai osan niistä tai järjestellä uudelleen vastaavat rahoitusehdot. Jälleenrahoitus tai uudelleenjärjestelyt on toteutettava 1 kohdassa määriteltyjen ehtojen mukaisesti, eivätkä ne saa pidentää kyseisen lainanoton keskimääräistä erääntymisaikaa tai lisätä jälleenrahoituksen tai uudelleenjärjestelyn ajankohtana vielä maksamattoman lainapääoman määrää ajankohdan valuuttakurssin mukaisesti ilmaistuna.4. Jugoslavian liittotasavalta vastaa tarvittaessa kaikista tähän päätökseen perustuvien toimenpiteiden toteuttamisesta ja loppuun saattamisesta yhteisölle aiheutuvista kuluista.5. Talous- ja rahoituskomitealle tiedotetaan 2 ja 3 kohdassa mainituissa toimenpiteissä tapahtuneesta kehityksestä vähintään kerran vuodessa.5 artiklaKomissio antaa vähintään kerran vuodessa ja ennen syyskuuta Euroopan parlamentille ja neuvostolle kertomuksen, joka sisältää arvion tämän päätöksen täytäntöönpanosta edellisenä vuonna.6 artiklaTätä päätöstä noudatetaan päivästä, jona se julkaistaan Euroopan yhteisöjen virallisessa lehdessä.Sen voimassaolo päättyy kahden vuoden kuluttua sen julkaisemispäivästä.Tehty Brysselissä 16 päivänä heinäkuuta 2001.Neuvoston puolestaPuheenjohtajaL. Michel(1) Lausunto annettu 5. heinäkuuta 2001 (ei vielä julkaistu virallisessa lehdessä).


title: 2014/252/EU: Neuvoston päätös, annettu 14 päivänä huhtikuuta 2014 , luvattomasti maassa oleskelevien henkilöiden takaisinottamista koskevan Euroopan unionin ja Turkin tasavallan välisen sopimuksen tekemisestä

text:
               7.5.2014

               FI

               Euroopan unionin virallinen lehti

               L 134/1

         NEUVOSTON PÄÄTÖS,
   annettu 14 päivänä huhtikuuta 2014,
   luvattomasti maassa oleskelevien henkilöiden takaisinottamista koskevan Euroopan unionin ja Turkin tasavallan välisen sopimuksen tekemisestä

      (2014/252/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 3 kohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Euroopan unionin ja Turkin välinen sopimus luvattomasti maassa oleskelevien henkilöiden takaisinottamisesta, jäljempänä ’sopimus’, allekirjoitettiin 16 päivänä joulukuuta 2013 neuvoston päätöksen 2012/499/EU (1) mukaisesti, sillä varauksella että sopimuksen tekeminen saatetaan päätökseen.

               (2)

               Sopimuksella perustetaan takaisinottoa käsittelevä sekakomitea, joka vahvistaa oman työjärjestyksensä. On aiheellista säätää yksinkertaistetun menettelyn noudattamisesta unionin kannan vahvistamisessa tässä tapauksessa.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan (N:o 21) 1 ja 2 artiklan mukaisesti Yhdistynyt kuningaskunta ei osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan, sanotun kuitenkaan rajoittamatta mainitun pöytäkirjan 4 artiklan soveltamista.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan (N:o 21) 1 ja 2 artiklan mukaisesti Irlanti ei osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin, sanotun kuitenkaan rajoittamatta mainitun pöytäkirjan 4 artiklan soveltamista.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan (N:o 22) 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.

               (6)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Turkin välinen sopimus luvattomasti maassa oleskelevien henkilöiden takaisinottamisesta unionin puolesta.
   Tehtävän sopimuksen teksti on liitetty tähän päätökseen.
   2 artikla
   Neuvoston puheenjohtaja antaa unionin puolesta sopimuksen 24 artiklan 2 kohdassa määrätyn ilmoituksen siitä, että Euroopan unioni suostuu sitoutumaan sopimukseen (2).
   3 artikla
   Sopimuksen 19 artiklalla perustettavassa takaisinoton sekakomiteassa unionia edustaa komissio jäsenvaltioiden asiantuntijoiden avustamana.
   4 artikla
   Komissio vahvistaa takaisinoton sekakomiteassa esitettävän unionin kannan sopimuksen 19 artiklan 5 kohdassa tarkoitetusta komitean työjärjestyksestä kuultuaan asiasta neuvoston nimeämää erityiskomiteaa.
   5 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 14 päivänä huhtikuuta 2014.

            Neuvoston puolesta

            Puheenjohtaja

         A. TSAFTARIS

      (1)  EUVL L 244, 8.9.2012, s. 4.

      (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


Avis juridique important

|

31997D0187

97/187/EY: Neuvoston päätös, tehty 11 päivänä maaliskuuta 1997, alueiden komitean kolmen jäsenen ja kuuden varajäsenen nimeämisestä

Virallinen lehti nro L 078 , 20/03/1997 s. 0031 - 0031

NEUVOSTON PÄÄTÖS,tehty 11 päivänä maaliskuuta 1997,alueiden komitean kolmen jäsenen ja kuuden varajäsenen nimeämisestä (97/187/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1994 tehdyn neuvoston päätöksen 94/65/EY (1) ja 23 päivänä tammikuuta 1995 tehdyn neuvoston päätöksen 95/15/EY (2),sekä katsoo, ettäkomiteassa on vapautunut kolme jäsenen ja kuusi varajäsenen paikkaa jäsenten Wolter Lemstran, Jan C. Terlouwin ja Christina Bührmannin sekä varajäsenten Michel Jagerin, Antoine Kessenin, Edgar F.L. Peerin, Bert Westerinkin, Nathalie de T'Serclaesin ja Helmut Hollin erottua, mikä on annettu neuvostolle tiedoksi 3 päivänä syyskuuta 1996, 23 päivänä tammikuuta 1997, 27 päivänä tammikuuta 1997, 28 päivänä helmikuuta 1997, 28 päivänä helmikuuta 1997, 29 päivänä tammikuuta 1997, 10 päivänä helmikuuta 1997, 24 päivänä lokakuuta 1996 ja 28 päivänä helmikuuta 1997, jaottaa huomioon Alankomaiden, Saksan ja Belgian hallitusten ehdotukset,ON PÄÄTTÄNYT SEURAAVAA:Ainoa artikla 1. Nimetään Antoine Kessen alueiden komitean jäseneksi Wolter Lemstran tilalle tämän jäljellä olevaksi toimikaudeksi eli 25 päivään tammikuuta 1998 saakka.2. Nimetään M.J. Loupen-Laurant alueiden komitean jäseneksi Jan C. Terlouwin tilalle tämän jäljellä olevaksi toimikaudeksi eli 25 päivään tammikuuta 1998 saakka.3. Nimetään Heidrun Alm-Merk alueiden komitean jäseneksi Christina Bührmannin tilalle tämän jäljellä olevaksi toimikaudeksi eli 25 päivään tammikuuta 1998 saakka.4. Nimetään M.M. Van Den Brink alueiden komitean varajäseneksi Michel Jagerin tilalle tämän jäljellä olevaksi toimikaudeksi eli 25 päivään tammikuuta 1998 saakka.5. Nimetään M. Verbeek alueiden komitean varajäseneksi Antoine Kessenin tilalle tämän jäljellä olevaksi toimikaudeksi eli 25 päivään tammikuuta 1998 saakka.6. Nimetään P.C. Krikke alueiden komitean varajäseneksi Edgar Peerin tilalle tämän jäljellä olevaksi toimikaudeksi eli 25 päivään tammikuuta 1998 saakka.7. Nimetään A.G.J.M. Rombouts alueiden komitean varajäseneksi Bert Westerinkin tilalle tämän jäljellä olevaksi toimikaudeksi eli 25 päivään tammikuuta 1998 saakka.8. Nimetään Michel Lebrun alueiden komitean varajäseneksi Nathalie de T'Serclaesin tilalle tämän jäljellä olevaksi toimikaudeksi eli 25 päivään tammikuuta 1998 saakka.9. Nimetään Werner Litten alueiden komitean varajäseneksi Helmut Hollin tilalle tämän jäljellä olevaksi toimikaudeksi eli 25 päivään tammikuuta 1998 saakka.Tehty Brysselissä 11 päivänä maaliskuuta 1997.Neuvoston puolestaA. JORRITSMA-LEBBINKPuheenjohtaja(1) EYVL N:o L 31, 4.2.1994, s. 29(2) EYVL N:o L 25, 2.2.1995, s. 20


title: EFTAn valvontaviranomaisen päätös N:o 186/16/KOL, annettu 12 päivänä lokakuuta 2016, ETA-sopimuksen liitteessä XIII olevassa 66wm kohdassa tarkoitetun säädöksen (lennonvarmistuspalvelujen yhteisestä maksujärjestelmästä 3 päivänä toukokuuta 2013 annettu komission täytäntöönpanoasetus (EU) N:o 391/2013) 17 artiklan noudattamisesta Norjan vuodeksi 2016 vahvistamassa yksikköhinnassa [2016/2052]

text:
               24.11.2016

               FI

               Euroopan unionin virallinen lehti

               L 318/52

         EFTAn VALVONTAVIRANOMAISEN PÄÄTÖS
   N:o 186/16/KOL,
   annettu 12 päivänä lokakuuta 2016,
   ETA-sopimuksen liitteessä XIII olevassa 66wm kohdassa tarkoitetun säädöksen (lennonvarmistuspalvelujen yhteisestä maksujärjestelmästä 3 päivänä toukokuuta 2013 annettu komission täytäntöönpanoasetus (EU) N:o 391/2013) 17 artiklan noudattamisesta Norjan vuodeksi 2016 vahvistamassa yksikköhinnassa [2016/2052]
   EFTAN VALVONTAVIRANOMAINEN, joka
   ottaa huomioon ETA-sopimuksen liitteessä XIII olevassa 66u kohdassa tarkoitetun säädöksen (lennonvarmistuspalvelujen tarjoamisesta yhtenäisessä eurooppalaisessa ilmatilassa 10 päivänä maaliskuuta 2004 annettu Euroopan parlamentin ja neuvoston asetus (EY) N:o 550/2004
       (1)) ja erityisesti sen 16 artiklan 1 kohdan ja ETA-sopimuksen liitteessä XIII olevassa 66wm kohdassa tarkoitetun säädöksen (lennonvarmistuspalvelujen yhteisestä maksujärjestelmästä 3 päivänä toukokuuta 2013 annettu komission täytäntöönpanoasetus (EU) N:o 391/2013
       (2)), jäljempänä ’täytäntöönpanoasetus (EU) N:o 391/2013’, ja erityisesti sen 17 artiklan 1 kohdan d alakohdan, molemmat säädökset sellaisina kuin ne on mukautettu ETA-sopimukseen sen pöytäkirjalla 1,
   sekä katsoo seuraavaa:

               (1)

               Täytäntöönpanoasetuksessa (EU) N:o 391/2013 vahvistetaan lennonvarmistuspalvelujen yhteinen maksujärjestelmä. Yhteinen maksujärjestelmä on keskeinen tekijä pyrittäessä saavuttamaan ETA-sopimuksen liitteessä XIII olevassa 66 t kohdassa tarkoitetun säädöksen (Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista, jäljempänä ’puiteasetus’
                   (3)) 11 artiklan ja ETA-sopimuksen liitteessä XIII olevassa 66xf kohdassa tarkoitetun säädöksen (komission täytäntöönpanoasetus (EU) N:o 390/2013
                   (4)
                  , annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä), jäljempänä ’asetus (EU) N:o 390/2013’, mukaisen suorituskyvyn kehittämisjärjestelmän tavoitteet.

               (2)

               ETA-sopimuksen liitteessä XIII olevassa 66xe kohdassa tarkoitetussa säädöksessä (komission täytäntöönpanopäätös 2014/132/EU
                   (5)
                  , annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019) vahvistetaan unionin laajuiset suorituskykytavoitteet, mukaan lukien määritettyinä yksikkökustannuksina ilmaistut reitinaikaisten lennonvarmistuspalvelujen kustannustehokkuustavoitteet, toiselle viiteajanjaksolle, joka käsittää vuodet 2015–2019.

               (3)

               Täytäntöönpanoasetuksen (EU) N:o 391/2013 17 artiklan 1 kohdan b ja c alakohdan mukaisesti EFTAn valvontaviranomaisen on arvioitava Norjan sille toimittamat vuotta 2016 koskevat maksuvyöhykkeiden yksikköhinnat 1 päivään kesäkuuta 2015 mennessä mainitun asetuksen 9 artiklan 1 ja 2 kohdan vaatimuksia noudattaen. Arvioinnissa tarkistetaan, että kyseiset yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.

               (4)

               EFTAn valvontaviranomainen on suorittanut yksikköhintojen arvioinnin käyttäen Norjan toimittamaa dataa ja muita tietoja sekä kansallisen valvontaviranomaisen raporttia kustannustenjakomekanismista vapautettujen kustannuserien arvioinnista. Apunaan sillä oli Eurocontrolin suorituskyvyn tarkastusyksikkö ja lentoreittimaksujen keskustoimisto.

               (5)

               Kyseisen arvioinnin perusteella valvontaviranomainen on täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti todennut, että Norjan toimittamat vuotta 2016 koskevat maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaisia.

               (6)

               Täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti Norjalle olisi ilmoitettava kyseisen asian toteamisesta,

         ON HYVÄKSYNYT TÄMÄN PÄÄTÖKSEN:
   1 artikla
   Norjan toimittama 381,42 Norjan kruunun suuruinen reitinaikainen yksikköhinta vuodelle 2016 on ETA-sopimuksen liitteessä XIII olevassa 66xf kohdassa tarkoitetun säädöksen (komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä) ja ETA-sopimuksen liitteessä XIII olevassa 66wm kohdassa tarkoitetun säädöksen (lennonvarmistuspalvelujen yhteisestä maksujärjestelmästä 3 päivänä toukokuuta 2013 annettu komission täytäntöönpanoasetus (EU) N:o 391/2013) mukainen.
   2 artikla
   Tämä päätös on osoitettu Norjalle.

      Tehty Brysselissä 12 päivänä lokakuuta 2016.

            EFTAn valvontaviranomaisen puolesta

         Sven Erik SVEDMAN

            Puheenjohtaja

         Helga JÓNSDÓTTIR

            Kollegion jäsen

      (1)  EUVL L 96, 31.3.2004, s. 10.

      (2)  EUVL L 128, 9.5.2013, s. 31.

      (3)  EUVL L 96, 31.3.2004, s. 1.

      (4)  EUVL L 128, 9.5.2013, s. 1.

      (5)  EUVL L 71, 12.3.2014, s. 20.


title: 2005/695/EY: Neuvoston päätös, tehty 20 päivänä syyskuuta 2005, Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehtyyn Euro–Välimeri-sopimukseen liitettävän pöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi

text:
               11.10.2005

               FI

               Euroopan unionin virallinen lehti

               L 266/59

         NEUVOSTON PÄÄTÖS,
   tehty 20 päivänä syyskuuta 2005,
   Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehtyyn Euro–Välimeri-sopimukseen liitettävän pöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi
   (2005/695/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 310 artiklan yhdessä sen 300 artiklan 2 kohdan ensimmäisen alakohdan toisen virkkeen ja 3 kohdan toisen alakohdan kanssa,
   ottaa huomioon vuoden 2003 liittymisasiakirjan ja erityisesti sen 6 artiklan 2 kohdan,
   ottaa huomioon komission ehdotuksen,
   ottaa huomioon Euroopan parlamentin puoltavan lausunnon (1),
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehtyyn Euro–Välimeri-sopimukseen liitettävä pöytäkirja allekirjoitettiin Euroopan yhteisön ja sen jäsenvaltioiden puolesta 31 päivänä toukokuuta 2005.

               (2)

               Pöytäkirja olisi hyväksyttävä,

         ON PÄÄTTÄNYT SEURAAVAA:
   Ainoa artikla
   Hyväksytään Euroopan yhteisön ja sen jäsenvaltioiden puolesta Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehtyyn Euro–Välimeri-sopimukseen liitettävä pöytäkirja, jolla otetaan huomioon Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittyminen Euroopan unioniin.
   Pöytäkirjan teksti liitetään tähän päätökseen (2).

      Tehty Brysselissä 20 päivänä syyskuuta 2005.

            Neuvoston puolesta

            Puheenjohtaja

         M. BECKETT

      (1)  Lausunto annettu 6 päivänä syyskuuta 2005 (ei vielä julkaistu virallisessa lehdessä).

      (2)  EUVL L 242, 19.9.2005, s. 2.


title: 2009/210/EY: Euroopan parlamentin päätös 22. huhtikuuta 2008 Euroopan unionin perusoikeusviraston (entinen Euroopan rasismin ja muukalaisvihan seurantakeskus) tilien päättämisestä varainhoitovuodelta 2006

text:
               31.3.2009

               FI

               Euroopan unionin virallinen lehti

               L 88/149

      EUROOPAN PARLAMENTIN PÄÄTÖS

   22. huhtikuuta 2008
   Euroopan unionin perusoikeusviraston (entinen Euroopan rasismin ja muukalaisvihan seurantakeskus) tilien päättämisestä varainhoitovuodelta 2006
   (2009/210/EY)
   EUROOPAN PARLAMENTTI, joka
   ottaa huomioon Euroopan unionin perusoikeusviraston lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan unionin perusoikeusviraston (entinen Euroopan rasismin ja muukalaisvihan seurantakeskus) tilinpäätöksestä varainhoitovuodelta 2006 sekä viraston vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan unionin perusoikeusviraston perustamisesta 15. helmikuuta 2007 annetun neuvoston asetuksen (EY) N:o 168/2007 (4) ja erityisesti sen 21 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6–0113/2008),

               1.

               toteaa, että Euroopan unionin perusoikeusviraston (entinen Euroopan rasismin ja muukalaisvihan seurantakeskus) lopullinen tilinpäätös on tilintarkastustuomioistuimen kertomuksen liitteenä;

               2.

               hyväksyy Euroopan unionin perusoikeusviraston (entinen Euroopan rasismin ja muukalaisvihan seurantakeskus) tilien päättämisen varainhoitovuodelta 2006;

               3.

               kehottaa puhemiestä välittämään tämän päätöksen Euroopan unionin perusoikeusviraston johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 261, 31.10.2007, s. 1.

      (2)  EUVL C 309, 19.12.2007, s. 6.

      (3)  EYVL L 248, 16.9.2002, s. 1.

      (4)  EUVL L 53, 22.2.2007, s. 1.

      (5)  EYVL L 357, 31.12.2002, s. 72.


Avis juridique important

|

41998D0169

98/169/EY, EHTY, Euratom: Jäsenvaltioiden hallitusten edustajien päätös, tehty 18 päivänä helmikuuta 1998, Euroopan yhteisöjen tuomioistuimen julkisasiamiehen nimittämisestä

Virallinen lehti nro L 063 , 04/03/1998 s. 0024 - 0024

JÄSENVALTIOIDEN HALLITUSTEN EDUSTAJIEN PÄÄTÖS,tehty 18 päivänä helmikuuta 1998,Euroopan yhteisöjen tuomioistuimen julkisasiamiehen nimittämisestä (98/169/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotkaottavat huomioon Euroopan yhteisön perustamissopimuksen ja erityisesti sen 167 artiklan,ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan,ottavat huomioon Euroopan atomienergiayhteisön perustamissopimuksen ja erityisesti sen 139 artiklan,sekä katsovat, ettäEuroopan yhteisön tuomioistuimen perussäännöstä tehdyn pöytäkirjan 7 ja 8 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien määräysten nojalla ja Euroopan yhteisön tuomioistuimen julkisasiamiehen Giuseppe Tesauron eroamisen johdosta olisi nimitettävä Giuseppe Tesauron tilalle julkisasiamies tämän jäljellä olevaksi toimikaudeksi, eli 6 päivään lokakuuta 2000,OVAT PÄÄTTÄNEET SEURAAVAA:1 artikla Antonio Saggio nimitetään Euroopan yhteisöjen tuomioistuimen julkisasiamieheksi siitä päivästä, jona hän on vannonut valan, 6 päivään lokakuuta 2000.2 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 18 päivänä helmikuuta 1998.PuheenjohtajaS. WALL


Avis juridique important

|

32003D0158

2003/158/EY,Euratom: Euroopan parlamentin päätös, tehty 15 päivänä tammikuuta 2003, Euroopan oikeusasiamiehen nimittämisestä

Virallinen lehti nro L 065 , 08/03/2003 s. 0026 - 0026 Virallinen lehti nro 038 E , 12/02/2004 s. 0280 - 0280

Euroopan parlamentin päätös,tehty 15 päivänä tammikuuta 2003,Euroopan oikeusasiamiehen nimittämisestä(1)(2003/158/EY, Euratom)EUROOPAN PARLAMENTTI, jokaottaa huomioon Euroopan yhteisön perustamissopimuksen ja erityisesti sen 21 artiklan toisen kohdan ja 195 artiklan,ottaa huomioon Euroopan atomienergiayhteisön perustamissopimuksen ja erityisesti sen 107 d artiklan,ottaa huomioon 9. maaliskuuta 1994 tekemänsä päätöksen oikeusasiamiehen tehtävien hoitamista koskevasta ohjesäännöstä ja hänen tehtäviensä hoitamista koskevista yleisistä ehdoista(2), sellaisena kuin se on muutettuna 14. maaliskuuta 2002 tehdyllä päätöksellä(3),ottaa huomioon työjärjestyksen 177 artiklan,ottaa huomioon nimitysehdotuspyynnön(4),ottaa huomioon 14. ja 15. tammikuuta 2003 pidetyissä istunnoissa toimitetut äänestykset,ON PÄÄTTÄNYT SEURAAVAA:Nimitetään Nikiforos DIAMANDOUROS Euroopan oikeusasiamieheksi 1. huhtikuuta 2003 alkaen.Tehty Strasbourgissa 15 päivänä tammikuuta 2003.Euroopan parlamentin puolestaPuhemiesP. Cox(1) Tämä päätös kumoaa ja korvaa Euroopan parlamentin päätöksen 2003/103/EY, Euratom (EUVL L 43, 18.2.2003, s. 43).(2) EYVL L 113, 4.5.1994, s. 15.(3) EYVL L 92, 9.4.2002, s. 13.(4) EYVL C 213, 7.9.2002, s. 10.


Avis juridique important

|

32002D0188

2002/188/YOS: Neuvoston päätös, tehty 28 päivänä helmikuuta 2002, uutta synteettistä huumausainetta PMMA:ta koskevista valvontatoimenpiteistä ja rikosoikeudellisista seuraamuksista

Virallinen lehti nro L 063 , 06/03/2002 s. 0014 - 0014

Neuvoston päätös,tehty 28 päivänä helmikuuta 2002,uutta synteettistä huumausainetta PMMA:ta koskevista valvontatoimenpiteistä ja rikosoikeudellisista seuraamuksista(2002/188/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen,ottaa huomioon yhteisen toiminnan 97/396/YOS 16 päivältä kesäkuuta 1997 uusia synteettisiä huumausaineita koskevasta tiedonvaihdosta, riskien arvioinnista ja valvonnasta(1), ja erityisesti sen 5 artiklan 1 kohdan,ottaa huomioon komission aloitteen,sekä katsoo seuraavaa:(1) Euroopan huumausaineiden ja niiden väärinkäytön seurantakeskus laati tiedekomiteansa koolle kutsumassa kokouksessa yhteisen toiminnan 97/396/YOS 4 artiklan 3 kohdan mukaisesti kertomuksen PMMA:han (para-metoksimetyyliamfetamiini tai N-metyyli-1- (4-metoksifenyyli)-2-aminopropaani) liittyvien riskien arvioinnista.(2) Nykyisin PMMA:ta valvotaan neljässä jäsenvaltiossa huumausaineita koskevan kansallisen lainsäädännön nojalla.(3) PMMA:ta ei toistaiseksi ole merkitty psykotrooppisista aineista vuonna 1971 tehdyn Yhdistyneiden Kansakuntien yleissopimuksen taulukoihin. PMMA on terveysriski käyttäjille ja siitä voi muodostua uhka kansanterveydelle. PMMA on hyvin PMA:n kaltainen amfetamiinijohdannainen. PMA sisältyy vuonna 1971 tehdyn YK:n yleissopimuksen ensimmäiseen luetteloon. PMMA:sta ei ole hyötyä sairauksien hoidossa.(4) Euroopan unionissa PMMA:ta on aina nautittu yhdessä PMA:n kanssa tableteissa, joita nautitaan "ekstaasina" (MDMA). PMMA:lle tai PMA:lle ei ole muotoutunut selkeästi omia markkinoita.(5) PMMA on yhdessä PMA:n kanssa ollut osallisena kolmessa Euroopan yhteisön alueella sattuneessa kuolemantapauksessa. Eläinkokeet osoittavat, että PMMA:n osalta aktiivista käyttäytymistä lisäävän ja kuolemaan johtavan annoksen ero on hyvin pieni, minkä vuoksi akuutin, mahdollisesti kuolemaan johtavan toksisuuden riski ihmisellä on suuri. PMMA näyttää olevan yhtä toksinen kuin PMA ja MDMA.(6) PMMA:ta on myyty ja levitetty neljässä jäsenvaltiossa ja näistä kolmessa on tietoa järjestäytyneen rikollisuuden osuudesta PMMA:n/PMA:n myynnissä. Yhteensä 18870 PMMA:ta sisältävää tablettia on takavarikoitu 29 tapauksessa. PMMA:ta ei tuoteta suuria määriä Euroopan yhteisössä. Aineita on takavarikoitu kahdessa laboratoriossa Itä-Euroopassa ja tuotannon uskotaan jatkuvan siellä edelleen.(7) PMMA olisi saatettava jäsenvaltioissa niiden valvontatoimenpiteiden ja rikosoikeudellisten seuraamusten piiriin, joista määrätään psykotrooppisista aineista vuonna 1971 tehdyssä Yhdistyneiden Kansakuntien yleissopimuksessa määrättyjen, yleissopimuksen I tai II luettelossa mainittuja aineita koskevien velvoitteiden mukaisessa jäsenvaltioiden kansallisessa lainsäädännössä,ON PÄÄTTÄNYT SEURAAVAA:1 artiklaJäsenvaltioiden on toteutettava kansallisen lainsäädäntönsä mukaiset tarvittavat toimenpiteet PMMA:n (para-metoksimetyyliamfetamiini tai N-metyyli-1-(4-metoksifenyyli)-2-aminopropaani) saattamiseksi niiden valvontatoimenpiteiden ja rikosoikeudellisten seuraamusten piiriin, joista säädetään psykotrooppisista aineista vuonna 1971 tehdyssä Yhdistyneiden Kansakuntien yleissopimuksessa määrättyjen, yleissopimuksen I tai II luettelossa mainittuja aineita koskevien velvoitteiden mukaisessa jäsenvaltioiden kansallisessa lainsäädännössä.2 artiklaJäsenvaltioiden on yhteisen toiminnan 97/396/YOS 5 artiklan 1 kohdan kolmannen alakohdan mukaisesti toteutettava 1 artiklassa tarkoitetut toimenpiteet kolmen kuukauden kuluessa tämän päätöksen voimaantulosta. Jäsenvaltioiden on ilmoitettava neuvoston pääsihteeristölle ja komissiolle toteuttamistaan toimenpiteistä kuuden kuukauden kuluessa tämän päätöksen voimaantulosta.3 artiklaTämä päätös julkaistaan virallisessa lehdessä. Se tulee voimaan sitä päivää seuraavana päivänä, jona se julkaistaan.Tehty Brysselissä 28 päivänä helmikuuta 2002.Neuvoston puolestaPuheenjohtajaA. Acebes Paniagua(1) EYVL L 167, 25.6.1997, s. 1.


title: 2010/629/EU: Jäsenvaltioiden hallitusten edustajien päätös, annettu 20 päivänä lokakuuta 2010 , unionin yleisen tuomioistuimen tuomarin nimittämisestä

text:
               22.10.2010

               FI

               Euroopan unionin virallinen lehti

               L 278/29

         JÄSENVALTIOIDEN HALLITUSTEN EDUSTAJIEN PÄÄTÖS,
   annettu 20 päivänä lokakuuta 2010,
   unionin yleisen tuomioistuimen tuomarin nimittämisestä
   (2010/629/EU)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   sekä katsovat seuraavaa:

               (1)

               Perussopimusten määräysten mukaisesti osa unionin yleisen tuomioistuimen tuomareista vaihtuu joka kolmas vuosi. Neljätoista unionin yleisen tuomioistuimen tuomaria oli nimitettävä 1 päivänä syyskuuta 2010 alkavaksi ja 31 päivänä elokuuta 2016 päättyväksi kaudeksi.

               (2)

               Jäsenvaltioiden hallitusten edustajien konferenssi nimitti päätöksillä 2010/362/EU (1) ja 2010/400/EU (2) kaksitoista unionin yleisen tuomioistuimen tuomaria edellä mainituksi kaudeksi.

               (3)

               Tuomariksi 1 päivänä syyskuuta 2004 nimitetty Mihalis VILARAS ja 1 päivänä tammikuuta 2007 nimitetty Valeriu CIUCĂ jatkavat Euroopan unionin toiminnasta tehdyn sopimuksen määräysten mukaisesti tehtävässään 31 päivän elokuuta 2010 jälkeen, kunnes kahta edelleen avoinna olevaa virkaa koskeva tuomareiden nimittämismenettely on saatu päätökseen.

               (4)

               Kreikan hallitus on ehdottanut Dimitrios GRATSIAS in nimittämistä unionin yleisen tuomioistuimen tuomarin tehtävään. Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa kyseisen ehdokkaan soveltuvuudesta unionin yleisen tuomioistuimen tuomarin tehtävään.

               (5)

               Unionin yleisen tuomioistuimen jäsen olisi näin ollen nimitettävä 25 päivänä lokakuuta 2010 alkavaksi ja 31 päivänä elokuuta 2016 päättyväksi kaudeksi; edelleen avoinna olevaan virkaan nimitetään tuomari myöhemmin,

         OVAT HYVÄKSYNEET TÄMÄN PÄÄTÖKSEN:
   1 artikla
   Dimitrios GRATSIAS nimitetään unionin yleisen tuomioistuimen tuomariksi 25 päivänä lokakuuta 2010 alkavaksi ja 31 päivänä elokuuta 2016 päättyväksi kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 20 päivänä lokakuuta 2010.

            Neuvoston puolesta

            Puheenjohtaja

         J. De RUYT

      (1)  EUVL L 163, 30.6.2010, s. 41.

      (2)  EUVL L 186, 20.7.2010, s. 29.


title: Komission päätös, annettu 3 päivänä heinäkuuta 2012 , EU:n alv-foorumin perustamisesta

text:
               6.7.2012

               FI

               Euroopan unionin virallinen lehti

               C 198/4

         KOMISSION PÄÄTÖS,
   annettu 3 päivänä heinäkuuta 2012,
   EU:n alv-foorumin perustamisesta
   2012/C 198/05
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Joulukuussa 2008 antamassaan tiedonannossa (1) komissio esitti lyhyen aikavälin toimintasuunnitelman alv-petosten torjumiseksi. Se ehdotti lisäksi, että pohditaan pitemmän aikavälin lähestymistapaa, jossa voitaisiin ottaa huomioon vaatimusten noudattamisen ja sen valvonnan osalta teknologian kehitys ja uudet strategiat ja jossa yleisenä päämääränä on vähentää veroviranomaisten osallistumista ja vähentää yritysten hallinnollista taakkaa.

               (2)

               Koska veronmaksajat ovat ratkaisevassa asemassa siinä, että alv-järjestelmä saadaan toimimaan, ja koska heidän ja veroviranomaisten välisen suhteen on perustuttava luottamukseen – tällä voi olla huomattava vaikutus järjestelmän hallinnoinnin kustannuksiin – komissio esitti lisäksi ajatuksen, että omaksuttaisiin vapaaehtoiseen noudattamiseen, riskien arviointiin ja seurantaan perustuva uusi lähestymistapa. Tässä peräänkuulutettiin liike-elämän edustajien asiantuntemusta, joka otettaisiin pitemmän aikavälin strategiaa pohdittaessa huomioon.

               (3)

               Maaliskuussa 2010 perustettiin alv-järjestelmän sujuvaa toimintaa Euroopan unionissa käsittelevä yritysasiantuntijoiden ryhmä, jäljempänä ’yritysasiantuntijoiden alv-ryhmä’, jotta voitaisiin keskustella EU:n tasolla todellisista käytännön ongelmista alv-järjestelmän hallinnoinnissa, joka pannaan toimeen jäsenvaltioissa, sekä mahdollisista ratkaisuehdotuksista hallinnollisen taakan keventämiseksi.

               (4)

               Jäsenvaltiot sopivat 23 päivänä helmikuuta 2011 veroviranomaisten vuoropuheluryhmänä tunnetun uuden tilapäisen asiantuntijaryhmän perustamisesta. Liiketoimintaympäristön suuri muutos on kannustanut joitain jäsenvaltioita kehittämään asiakaslähtöisen liiketoimintastrategian, joka perustuu siihen, että ymmärretään veronmaksajien ja asiakkaiden eri ryhmiä, niiden toimintatapoja ja niiden veroviranomaisten kanssa kohtaamia vaikeuksia, oli kyse sitten yksittäisen veroilmoituksen jättämisestä tai suuryritysten tarpeista. Tarkoituksena oli luoda vaatimuksia noudattaville yrityksille tasapuoliset edellytykset oikeudenmukaiseen kilpailuun, ja veroviranomaisten sallittiin kohdentaa varoja petosten torjumisen tehostamiseen.

               (5)

               Molemmat asiantuntijaryhmät on perustettu valmistelemaan veroviranomaisten ja liike-elämän asiantuntijoiden välistä vuoropuhelua, jota on määrä käydä EU:n tasolla uudessa foorumissa.

               (6)

               Myös sidosryhmät ovat suosittaneet – alv-asioiden hallinnoinnin parantamiseksi EU:n tasolla ja komission tiedonannossa alv:n tulevaisuudesta ”Kohti yksinkertaisempaa, vakaampaa ja tehokkaampaa sisämarkkinoiden tarpeisiin suunniteltua alv-järjestelmää” (2) esitetyn suuntaisesti – sellaisen EU:n tason viestintäkanavan perustamista, jossa veroviranomaiset, liike-elämän edustajat ja komissio voisivat vaihtaa näkemyksiä alv:n hallintoon liittyvistä käytännön näkökohdista.

               (7)

               Parhaiden käytäntöjen tunnistaminen molemmin puolin voisi osaltaan virtaviivaistaa alv-järjestelmän hallinnointia ja siten vähentää vaatimusten noudattamisesta aiheutuvia kustannuksia siten, että samalla turvataan alv:n tuotto. Sen vuoksi on aiheellista perustaa EU:n alv-foorumi (jossa ovat edustettuina jäsenvaltiot ja sidosryhmät ja jossa puhetta johtaa komissio) sekä määritellä sen tehtävät ja rakenne.

               (8)

               EU:n alv-foorumi on jäsennelty keskusteluareena, jolla pyritään parantamaan liike-elämän ja veroviranomaisten välisiä suhteita, jotta luodaan edellytykset nykyisen alv-järjestelmän sujuvammalle toiminnalle EU:ssa, jolloin myös kustannukset ja hallinnollinen taakka pienenevät molempien osapuolten osalta. Foorumilla on määrä keskustella alv-järjestelmän hallinnoinnin todellisista käytännön ongelmista sekä ehdotuksista mahdollisiksi ratkaisuiksi.

               (9)

               Komission olisi toimittava foorumin puheenjohtajana, ja foorumin olisi koostuttava jäsenvaltioiden veroviranomaisista ja liike-elämää tai veroasiantuntijoita edustavista järjestöistä. Jäsenvaltioiden viranomaisten ja järjestöjen on nimitettävä omat edustajansa.

               (10)

               Olisi vahvistettava säännöt, joiden mukaisesti foorumin jäsenet saavat antaa tietoja, sanotun kuitenkaan rajoittamatta komission päätöksen 2001/844/EY, EHTY, Euratom (3) liitteessä vahvistettujen komission turvallisuussääntöjen soveltamista.

               (11)

               Henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (4),

         ON PÄÄTTÄNYT SEURAAVAA:
   1 artikla
   Kohde
   Perustetaan asiantuntijaryhmä ”EU:n alv-foorumi”, jäljempänä ’foorumi’.
   2 artikla
   Tehtävät
   Foorumin tehtävänä on:

               a)

               toimia keskusteluareenana, jolla liike-elämän ja kansallisten veroviranomaisten asiantuntijat voivat keskustella epävirallisesti alv:tä koskevista verohallinnon kysymyksistä, joita molemmat osapuolet tällä hetkellä kohtaavat kansalliset rajat ylittävässä toimintaympäristössä;

               b)

               keskustella veroviranomaisilta ja liike-elämän asiantuntijoilta saatavista käytännön tiedoista ja kehitellä mahdollisia tapoja hallinnoida molempien osapuolten etujen mukaisesti nykyistä alv-järjestelmää tehokkaammin, myös torjumalla petoksia, jotta nykyinen alv-järjestelmä toimisi sujuvammin;

               c)

               avustaa komissiota parhaiden toimintatapojen edistämisessä, tietoteknologian käyttö mukaan luettuna, mikä voi johtaa siihen, että alv-järjestelmästä tulee entistä tehokkaampi, varmempi, oikeudenmukaisempi ja kustannustehokkaampi molempien osapuolten etujen mukaisesti;

               d)

               tehdä tarvittaessa yhteistyötä muiden asiaankuuluvien alv-asioita ja hallinnollista yhteistyötä veroalalla käsittelevien elinten tai komiteoiden kanssa.

         3 artikla
   Kuuleminen
   Komissio voi kuulla foorumia kaikista kysymyksistä, jotka liittyvät verohallintoon alv:n alalla.
   4 artikla
   Jäsenten nimittäminen
   1.   Foorumissa on enintään 45 jäsentä.
   2.   Foorumin jäseninä on/ovat:

               a)

               yksi edustaja kustakin jäsenvaltiosta;

               b)

               enintään 15:n liike-elämää tai veroasiantuntijoita edustavan järjestön edustajat.

         3.   Kunkin jäsenvaltion veroviranomaiset nimeävät yhden edustajan niiden virkamiesten keskuudesta, jotka käsittelevät verohallinnon kysymyksiä, vaatimusten noudattamista ja käyttäjille tarjottavia palveluja Euroopan alv-ympäristössä.
   4.   Verotuksen ja tulliliiton pääosaston pääjohtaja nimittää 4 artiklan 2 kohdan b alakohdassa tarkoitetut järjestöt, jotka toimivat 2 artiklassa tarkoitetuilla aloilla ja jotka ovat vastanneet asiaa koskevaan hakemuspyyntöön.
   5.   Järjestöjen on nimettävä yksi edustaja ja varaedustaja, joka korvaa poissa tai estyneenä olevan edustajan. Verotuksen ja tulliliiton pääosaston pääjohtaja voi kieltäytyä hyväksymästä järjestön ehdottamaa edustajaa tai varaedustajaa sillä perusteella, että tämä ei ole hakemuspyynnössä vaaditun profiilin mukainen. Tällaisissa tapauksissa järjestöä pyydetään nimeämään toinen edustaja tai varaedustaja.
   6.   Varaedustajat nimitetään samoin edellytyksin kuin varsinaiset jäsenet. Varaedustajat korvaavat poissa olevat tai estyneet jäsenet automaattisesti.
   7.   Järjestöt nimetään kolmeksi vuodeksi, paitsi jos ne korvataan tai evätään 9 kohdan mukaisesti. Niiden toimikausi voidaan uusia, kun ne ovat vastanneet uuteen hakemuspyyntöön.
   8.   Jäsenyyteen soveltuvat mutta nimeämättä jääneet järjestöt voidaan kirjata varallaololuetteloon, jota pidetään kolme vuotta ja jota komissio käyttää nimetessään korvaavia jäseniä.
   9.   Edellä 4 artiklan 2 kohdan b alakohdassa tarkoitetut järjestöt tai niiden edustajat voidaan korvata tai evätä jäljellä olevan toimikauden ajaksi seuraavissa tapauksissa:

               a)

               järjestö tai sen edustaja ei enää pysty osallistumaan tehokkaasti foorumin työhön;

               b)

               järjestö tai sen edustaja ei ole Euroopan unionin toiminnasta tehdyn sopimuksen 339 artiklassa määrätyn ehdon mukainen;

               c)

               järjestö tai sen edustaja ei ole ulkopuolisista vaikutuksista riippumaton;

               d)

               järjestö tai sen edustaja ei ole ilmoittanut komissiolle hyvissä ajoin eturistiriidasta;

               e)

               järjestö tai sen edustaja eroaa;

               f)

               jos se on tarpeen, jotta asiaankuuluvien asiantuntemus- ja kohdealojen edustavuus pysyisi tasapainossa.

         Verotuksen ja tulliliiton pääosaston pääjohtaja voi yhden tai useamman tämän artiklan 9 kohdassa säädetyn ehdon perusteella pyytää järjestöä nimeämään toisen edustajan tai toisen varaedustajan.
   10.   Järjestöjen ja niiden edustajien nimet on julkaistava komission asiantuntijaryhmiä ja muita vastaavia elimiä koskevassa rekisterissä, jäljempänä ’rekisteri’, sekä asiaa koskevalla verkkosivulla.
   11.   Henkilötietoja kerättäessä, käsiteltäessä ja julkaistaessa on noudatettava asetusta (EY) N:o 45/2001.
   5 artikla
   Toiminta
   1.   Foorumin puheenjohtajana toimii komission edustaja.
   2.   Foorumi voi komission yksiköiden suostumuksella perustaa alaryhmiä tarkastelemaan tiettyjä aiheita foorumin määrittelemien tehtävien mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Puheenjohtaja voi kutsua käsiteltävänä olevaa asiaa hyvin tuntevia erityisasiantuntijoita osallistumaan tilapäisesti foorumin tai alaryhmän työskentelyyn. Lisäksi puheenjohtaja voi antaa tarkkailijan aseman henkilöille, organisaatioille, sellaisina kuin ne on määritelty asiantuntijaryhmiä koskevien horisontaalisten sääntöjen (5) 8 kohdan 3 alakohdassa, ja ehdokasmaille. Erityisesti liittymisestä neuvottelevien maiden ja kansainvälisten järjestöjen edustajia voidaan pyytää osallistumaan tarkkailijoina.
   4.   Jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettua salassapitovelvollisuutta sekä EU:n turvaluokiteltujen tietojen suojelua koskevia komission turvallisuussääntöjä, jotka vahvistetaan päätöksen 2001/844/EY, EHTY, Euratom liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvoitteita.
   5.   Foorumin ja sen alaryhmien kokoukset pidetään pääsääntöisesti komission tiloissa. Komissio huolehtii sihteeripalveluista. Foorumin ja sen alaryhmien kokouksissa voi olla läsnä myös muita asiasta kiinnostuneita komission virkamiehiä.
   6.   Foorumi vahvistaa työjärjestyksensä asiantuntijaryhmien työjärjestysmallin pohjalta.
   7.   Komissio julkaisee olennaisia tietoja foorumin toiminnasta joko rekisterissä tai erityisesti tätä varten luodulla verkkosivustolla, jolle rekisteristä on linkki. Asiakirjaa ei julkaista, jos sen sisältämien tietojen ilmaiseminen vahingoittaisi asetuksen (EY) N:o 1049/2001 (6) 4 artiklassa määriteltyä yleisen tai yksityisen edun suojaa.
   6 artikla
   Kokouskulut
   1.   Foorumin toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa foorumin toimintaan osallistuvien matkakulut ja tarvittaessa oleskelukulut komissiossa voimassa olevien määräysten mukaisesti.
   3.   Kustannukset korvataan vuosittaisessa määrärahojen kohdentamismenettelyssä käytettävissä olevien määrärahojen rajoissa.
   7 artikla
   Soveltaminen
   Tätä päätöstä sovelletaan 30 päivään syyskuuta 2018.

      Tehty Brysselissä 3 päivänä heinäkuuta 2012.

            Komission puolesta

         Algirdas ŠEMETA

            Komission jäsen

      (1)  Komission tiedonanto neuvostolle, Euroopan parlamentille ja Euroopan talous- ja sosiaalikomitealle – Koordinoitu strategia alv-petosten torjunnan tehostamiseksi Euroopan unionissa, 1. joulukuuta 2008, KOM(2008) 807 lopullinen.

      (2)  KOM(2011) 851, 6.12.2011.

      (3)  EYVL L 317, 3.12.2001, s. 1.

      (4)  EYVL L 8, 12.1.2001, s. 1.

      (5)  C(2010) 7649 final Communication, from the President to the Commission: Framework for Commission expert groups horizontal rules and public register.

      (6)  Näiden poikkeusten tarkoituksena on suojella yleistä turvallisuutta, sotilasasioita, kansainvälisiä suhteita, finanssi-, raha- ja talouspolitiikkaa, yksityiselämän ja yksilön koskemattomuutta, kaupallisia etuja, tuomioistuinkäsittelyä ja oikeudellista neuvontaa, tutkimuksia, tarkastuksia ja toimielimen päätöksentekomenettelyä.


Avis juridique important

|

31966D0399

66/399/ETY: Neuvoston päätös, tehty 14 päivänä kesäkuuta 1966, maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean perustamisesta

Virallinen lehti nro 125 , 11/07/1966 s. 2289 - 2290 Suomenk. erityispainos Alue 3 Nide 1 s. 0122  Tanskank. erityispainos: Sarja I Alue 1965-1966 s. 0107  Ruotsink. erityispainos Alue 3 Nide 1 s. 0122  Englannink. erityispainos: Sarja I Alue 1965-1966 s. 0123  Kreikank. erityispainos: Luku 03 Nide 1 s. 0234  Espanjank. erityispainos: Luku 03 Nide 1 s. 0165  Portugalink. erityispainos: Luku 03 Nide 1 s. 0165

NEUVOSTON PÄÄTÖS,tehty 14 päivänä kesäkuuta 1966,maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean perustamisesta (66/399/ETY) EUROOPAN TALOUSYHTEISÖN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission esittämän päätösluonnoksen,sekä katsoo, ettäsiementen ja lisäysaineiston pitämistä kaupan koskevissa direktiiveissä säädetään niiden säännösten täytäntöönpanon helpottamiseksi menettelystä, jolla toteutetaan jäsenvaltioiden ja komission tiivis yhteistyö; tämän yhteistyön toteuttamiseksi olisi perustettava komitea hoitamaan kyseisissä direktiiveissä sille annettuja tehtäviä, ja on suotavaa, että tämä yhteistyö ulottuu kaikille kyseisten direktiivien määrittelemille aloille; tämän vuoksi mainitulle komitealle olisi annettava valtuudet tarkastella kaikkia näihin aloihin liittyviä kysymyksiä,ON PÄÄTTÄNYT SEURAAVAA:1 artikla Perustetaan maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevä pysyvä komitea, jäljempänä "komitea", joka muodostuu jäsenvaltioiden edustajista ja jonka puheenjohtajana on komission edustaja.2 artikla Komitea hoitaa sille siementen ja lisäysaineiston pitämistä kaupan koskevissa direktiiveissä uskottuja tehtäviä kyseisissä direktiiveissä säädetyissä tapauksissa ja niissä määritellyin edellytyksin.Se voi lisäksi tarkastella kaikkia muita näiden direktiivien soveltamisalaan liittyviä kysymyksiä, jotka komitean puheenjohtaja saattaa sen käsiteltäviksi joko omasta aloitteestaan tai jäsenvaltion edustajan pyynnöstä.Tehty Brysselissä 14 päivänä kesäkuuta 1966.Neuvoston puolestaPuheenjohtajaP. WERNER


title: Komission päätös (EU) 2017/190, annettu 1 päivänä helmikuuta 2017, luvan antamisesta Ranskalle poiketa Euroopan parlamentin ja neuvoston asetuksen (EY) N:o 216/2008 14 artiklan 6 kohdan nojalla tietyistä yhteisistä ilmailun turvallisuussäännöistä, jotka koskevat komponenttien asennusta (tiedoksiannettu numerolla C(2017) 458)

text:
               3.2.2017

               FI

               Euroopan unionin virallinen lehti

               L 29/61

         KOMISSION PÄÄTÖS (EU) 2017/190,
   annettu 1 päivänä helmikuuta 2017,
   luvan antamisesta Ranskalle poiketa Euroopan parlamentin ja neuvoston asetuksen (EY) N:o 216/2008 14 artiklan 6 kohdan nojalla tietyistä yhteisistä ilmailun turvallisuussäännöistä, jotka koskevat komponenttien asennusta

         (tiedoksiannettu numerolla C(2017) 458)

   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 (1) ja erityisesti sen 14 artiklan 7 kohdan,
   sekä katsoo seuraavaa:

               (1)

               Ranska ilmoitti aikomuksestaan myöntää hyväksyntä, joka poikkeaa asetuksen (EY) N:o 216/2008 täytäntöön panemiseksi annetuista yhteisistä ilmailun turvallisuussäännöistä. Kyseiset säännöt sisältyvät komission asetukseen (EU) N:o 1321/2014 (2). Komissio arvioi ehdotetun poikkeuksen tarpeen ja poikkeuksesta seuraavan turvallisuustason asetuksen (EY) N:o 216/2008 14 artiklan 7 mukaisesti ja Euroopan lentoturvallisuusviraston, jäljempänä ’EASA’, 24 päivänä syyskuuta 2015 antaman suosituksen (3) perusteella.

               (2)

               Ranskan 24 päivänä heinäkuuta 2015 ilmoittama poikkeus koskee asetuksen (EU) N:o 1321/2014 liitteessä I (M osa) olevaa M.A.501 kohtaa, jonka mukaan ilma-alukseen ei saa asentaa mitään komponenttia, ellei komponenttia ole luovutettu käyttöön asianmukaisesti EASA 1 -lomaketta tai vastaavaa käyttäen.

               (3)

               Ehdotettu poikkeus koskee R755B2M-moottoreiden asentamista Ranskassa rekisteröityihin YMF5C-ilma-aluksiin. Kyseiset ilma-alukset valmistaa WACO Classic Aircraft Corporation, Yhdysvaltoihin sijoittautunut yritys, jolla on EASAn hyväksymä tyyppihyväksyntätodistus EASA.IM.A.055 ja Yhdysvaltojen ilmailuhallinnon (FAA) tuotantotodistus nro 328CE, jolla hyväksytään asianomaisen ilma-alustyypin tuotanto. R755B2M-moottorit valmistaa AIR REPAIR, joka on myös sijoittautunut Yhdysvaltoihin ja jolla on EASAn hyväksymä tyyppihyväksyntätodistus EASA.E.092. AIR REPAIR toimittaa WACO Classic Aircraft Corporationille moottorit asennettaviksi. AIR REPAIRilla ei kuitenkaan ole tuotantohyväksyntää eikä Yhdysvaltojen ilmailuhallinnon 145-korjausasemahyväksyntää, joten se ei voi toimittaa muille asiakkaille moottoreita, joilla olisi valmistustodistukset. EASAn saamien tietojen mukaan AIR REPAIR ei ole halua saada tuotantohyväksyntää eikä EASAn Osa 145 -hyväksyntää.

               (4)

               Koska AIR REPAIRin valmistamia uusia moottoreita ei voida toimittaa asiakkaille EASA 1 -lomaketta tai vastaavaa käyttäen, Ranskan viranomaiset selittivät, että poikkeus M.A.501 kohdan vaatimuksesta on tarpeen, jotta YMF5C-ilma-aluksen omistaja, joka aikoo ostaa uuden P/N (Malli) R755B2M -moottorin, sarjanumero 17819, voi asennuttaa kyseisen moottorin kyseiseen ilma-alukseen Ranskassa.

               (5)

               Ranskan viranomaisten mukaan sama turvallisuustaso voidaan saavuttaa muilla keinoin. Näitä ovat vaatimus siitä, että ilma-aluksen valmistaja ilmoittaa asennettavien moottoreiden vastaavan moottoreita, jotka se asentaisi tuotantolinjallaan, ja vaatimus siitä, että kyseiset moottorit asentaa pätevä henkilöstö asiaan liittyvän, tarvittavat tiedot kyseisten moottoreiden poistamiseksi ja asentamiseksi sisältävän ilma-aluksen huoltokäsikirjan mukaisesti.

               (6)

               EASAn 24 päivänä syyskuuta 2015 esittämän suosituksen perusteella komissio katsoo, että kyseisten muiden keinojen avulla voidaan saavuttaa sama turvallisuustaso kuin saavutetaan soveltamalla asetuksen (EU) N:o 1321/2014 liitteessä I (M osa) olevaa M.A.501 kohtaa. Näin ollen Ranskalle olisi annetta lupa myöntää ehdotettu poikkeus.

               (7)

               Asetuksen (EY) N:o 216/2008 14 artiklan 7 kohdan mukaan komission päätöksestä, jolla se antaa jäsenvaltiolle luvan myöntää ehdotetun poikkeuksen, on ilmoitettava kaikille jäsenvaltioille, ja kaikilla jäsenvaltioilla on oikeus soveltaa kyseistä toimenpidettä. Tämä päätös olisi sen vuoksi osoitettava kaikille jäsenvaltioille. Poikkeuksen kuvaus sekä siihen liittyvät ehdot olisi laadittava siten, että kaikki jäsenvaltiot voivat ilman erillistä komission päätöstä soveltaa samaa toimenpidettä ollessaan samassa tilanteessa. Jäsenvaltioiden olisi vaihdettava tietoja tämän toimenpiteen toteutuneesta soveltamisesta asetuksen (EY) N:o 216/2008 15 artiklan 1 kohdan mukaisesti, koska soveltamisella voi olla vaikutuksia poikkeuksen myöntäneen jäsenvaltion ulkopuolella.

               (8)

               Tässä päätöksessä säädetyt toimenpiteet ovat Euroopan lentoturvallisuusviraston komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Ranska saa myöntää hyväksyntöjä, jotka poikkeavat asetuksen (EU) N:o 1321/2014 liitteessä I (M osa) olevasta M.A.501 kohdasta, WACO Classic Aircraft Corporationin valmistamien YMF5C-ilma-alusten omistajille, jotka aikovat ostaa ja asennuttaa ilma-alukseensa R755B2M-moottorit, edellyttäen että ilma-aluksen valmistaja on ilmoittanut kyseisten moottoreiden vastaavan moottoreita, jotka ilma-aluksen valmistaja asentaisi tuotantolinjallaan, ja edellyttäen että moottorit asentaa pätevä henkilöstö asiaan liittyvän, tarvittavat tiedot kyseisten moottoreiden poistamiseksi ja asentamiseksi sisältävän ilma-aluksen huoltokäsikirjan mukaisesti.
   2 artikla
   Tämä päätös on osoitettu kaikille jäsenvaltioille.

      Tehty Brysselissä 1 päivänä helmikuuta 2017.

            Komission puolesta

         Violeta BULC

            Komission jäsen

      (1)  EUVL L 79, 19.3.2008, s. 1.

      (2)  Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1).

      (3)  EASA CASE 2015/87 – Suositus nro FR/18/2015 – EASAn kirje 2015(D)54366.